title: Nállangáisi

text: Nállangáisi on Skandien Lyngsalpenen osaan kuuluva vuori. Se sijaitsee suurimmalta osin Tromssan kunnan alueella, mutta on samalla myös aivan Yykeän ja Omasvuonon kuntien tuntumassa. Vuoren korkein huippu (1 595 m) sijaitsee massiivin länsiosassa. Vuoren eteläpuolella on jäätikkö, Steindalsbreen, ja korkeimman huipun vieressä lounaan suunnassa on Sfinxenin 1 285 metriä korkea huippu.


title: Nállangáisi

text: Ensimmäisen nousun vuoren korkeimmalle huipulle suorittivat Elizabeth Main, Emil Imboden ja Josef Imboden kesällä 1899.


title: Alexander Rybak

text: Alexander Rybak (, , s. 13. toukokuuta 1986 Minsk, Valko-Venäjän SNT, Neuvostoliitto) on norjalainen, neuvostoliittolaissyntyinen viulisti, laulaja, säveltäjä ja näyttelijä. Hän voitti vuoden 2009 Eurovision laulukilpailun Norjan edustajana. Voittokappale oli "Fairytale", jonka Rybak itse sävelsi ja sanoitti. Vuonna 2018 hän edusti Norjaa toistamiseen kilpailussa, kappaleella "That’s How You Write a Song".


title: Alexander Rybak

text: Alexander syntyi Valko-Venäjän SNT:ssä, Neuvostoliitossa. Ollessaan neljävuotias Alexander muutti perheineen Norjaan. Saman ikäisenä Rybak alkoi soittaa pianoa ja viulua. Alexander on sanonut viulua lempisoittimekseen: "Viulu on tehnyt 20 vuodesta niin jännittävää." Alexanderin vanhemmat ovat klassinen pianisti Natallja Valjantsinauna Rybak ja Ihar Aljaksandravitš Rybak, joka on tunnettu klassinen viulisti ja on esiintynyt mm. Pinchas Zukermanin kanssa. Alexander on todennut: "Olen aina pitänyt viihdyttämisestä, ja jollain tavalla tämä on minun kutsumukseni". Kesällä 2010 Alexander osti asunnon Oslosta, jossa nykyään asuu.


title: Alexander Rybak

text: Rybak on opiskellut "Barratt Due Institute of Music" -koulussa Oslossa 10-vuotiaasta lähtien. Euroviisumenestyksensä takia Rybak on ottanut pienen tauon opiskeluistaan instituutissa. Vuonna 2004 Rybak sai Anders Jahren kulttuuripalkinnon ja vuonna 2005 hän osallistui Norjan Idols-kilpailuun päästen semifinaaliin asti. Vuonna 2006 Rybak voitti Kjempesjansen-kilpailun omalla kappaleellaan ""Foolin'"". Rybak on tehnyt yhteistyötä mm. laulaja Morten Harketin ja Arve Tellefsenin kanssa. Vuonna 2007 Rybak esitti viulistia Oslo Nye Teaterin näytelmässä "Fiddler on the Roof" ja voitti roolistaan "Hedda"-palkinnon. Rybak näyttelee Levi-nimistä henkilöa Grete Salomonsenin elokuvassa "Yohan".


title: Alexander Rybak

text: Rybak voitti 54. Eurovision-laulukilpailun Moskovassa Venäjällä saatuaan yhteensä 387 pistettä, folk-henkisellä kappaleellaan ""Fairytale"". Rybak rikkoi Lordin ennätyksen saatuaan ensimmäisenä yli 300 pistettä. Rybak kirjoitti ja sävelsi kappaleen itse ja esitti sen yhdessä modernin folk-tanssiryhmä "Frikarin" kanssa.


title: Alexander Rybak

text: Rybak voitti Norjan karsinnan ylivoimaisesti: hän sai parhaat pisteet kaikilta yhdeksältä äänestysalueelta saaden ääniä yhteensä 747 888, kun toiseksi tullut Tone Damli Aaberge sai vain 121 856 ääntä.


title: Alexander Rybak

text: Rybakia pidettiin yhtenä kilpailun ennakkosuosikeista Turkin Hadisen ja Kreikan Sakis Rouvasin ohella. ""Fairytale"" on yksi Rybakin esikoisalbumin, "Fairytales", kappaleista.


title: Alexander Rybak

text: Rybakin musiikki on folkin, klassisen musiikin ja popin sekoitusta. Hänen instrumenttejaan ovat viulu ja piano.


title: Alexander Rybak

text: Alexander Rybak vieraili Suomessa 12.7.2009 MTV3:n "Pitkä kuuma kesä" -ohjelmassa.Hän esitti kappaleen "Fairytale". Ohjelma kuvattiin Tampereen Särkänniemessä. Rybak esiintyi Suomessa toisen kerran 9.9.2009 Elämä lapselle -konsertissa, joka järjestettiin Pasilan Hartwall-areenalla. Rybak esitti ensimmäiset täyspitkät konserttinsa Suomessa 5. joulukuuta Helsingin kulttuuritalossa sekä 6. joulukuuta Tampere-talossa.


title: Alexander Rybak

text: Vuonna 2010 Rybak vieraili Suomen euroviisukarsintojen finaalissa 30. tammikuuta. Rybak esiintyi karsinnan väliajalla, jolloin hän esitti osan uudesta ""Europe Skies"" -kappaleesta ""Fairytalen"" ohella.


title: Suomen oboe- ja fagottiseura

text: Suomen Oboe- ja Fagottiseura ry (SOFS) on Tampereella 5. lokakuuta 1985 perustettu seura, jolla on nykyisin noin 250 jäsentä. Seura kuuluu vuonna 1971 perustettuun Kansainväliseen oboe- ja fagottiseuraan ().


title: Suomen oboe- ja fagottiseura

text: Seura pyrkii edistämään oboen ja fagotin soittoa Suomessa ja tekemään näitä soittimia sekä niille sävellettyä musiikkia tunnetuksi. Seura on julkaissut suomalaisen oboe- ja fagottimusiikin kokoelmalevyn "Finnish Music for Double Reeds".


title: Suomen oboe- ja fagottiseura

text: Seuran puheenjohtaja on Eero Purhonen. Varapuheenjohtajana toimii Jarmo Korhonen, sihteerinä Asko Artamaa ja rahastonhoitajana Sanna Niemikunnas.


title: Sanhedrin (Talmud)

text: Sanhedrin (סנהדרין) on yksi Nezikinin kymmenestä kirjasta. Nezikin käsittelee siviili- ja rikosoikeutta, ja sen osa Sanhedrin keskittyy rikoslakiin ja rangaistuksiin. Kirjassa on yksitoista lukua.


title: Loimaan vaakuna

text:
Loimaan vaakuna on Loimaan kaupungin tunnus, ja sen on suunnitellut Aake Kaarnama. Vaakunan selitys on ”sinisessä kentässä paaluittain vehnäntähkä, jossa kaksi lehteä, saatteena neljä apilaristiä asetettuina 2+2; kaikki kultaa”, ja se on alun perin vahvistettu Loimaan maalaiskunnan kunnanvaakunaksi 12. toukokuuta 1952. Vaakunan tähkä kuvaa alueen viljavia peltomaita, ja neljä apilaristiä viittaavat nuorempiin kuntiin, jotka on erotettu vanhasta Loimaan emäpitäjästä. Loimaan kaupunki otti vaakunan käyttöönsä Loimaan kunnan kanssa tehdyn kuntaliitoksen yhteydessä vuonna 2005.
Alkuperäinen Loimaan kauppalalle 8. elokuuta 1952 vahvistettu vaakuna oli Eino Vuoren suunnittelema. Sen vaakunaselitys on ”sinisessä kilvessä palkeittain puupuntari; saatteena sen molemmin puolin paaluittainen tähkä; kaikki kultaa”. Kunnan vanhassa sinetissä oli vaaka, joka vaakunassa on vaihdettu puntariksi. Tähkät viittaavat paikkakunnan keskeiseen sijaintiin maan viljavimmalla alueella.


title: Auriglobus

text: Auriglobus on aasialaisten pallokalojen suku, johon luetaan neljä tai viisi lajia. Ne ovat melko pienikokoisia makeanveden kaloja. Joitakin, varsinkin messinkipallokalaa, pidetään akvaariokaloina.


title: Knowledge

text: Knowledge oli brittiläinen kansantajuinen tiedelehti, joka ilmestyi vuosina 1881-1917. Lehden perusti englantilainen tähtitieteilijä Richard Anthony Proctor. Knowledge oli aluksi viikkolehti, mutta muuttui kuukausittain ilmestyväksi 1885. Lehden levikki oli huomattava, ja se käsitteli tieteellisten aiheiden lisäksi muun muassa shakkia ja vistiä. Knowledgen myyntilause oli ""plainly worded − exactly described"" ().


title: Backstreet’s Back

text: Backstreet's Back on Backstreet Boysin vuonna 1997 julkaisema kansainvälinen albumi (ei Yhdysvalloissa). Se on heidän menestyksekkään debyyttialbuminsa seuraaja. Tämän albumin ja Yhdysvalloissa julkaistun albumin versioissa on muutamia eroja.


title: Backstreet’s Back

text: Tästä albumista on muutamia eri kappalelistoja eri markkinoilla. Alankomaiden painoksessa olevaa kappalelistaa pidetään albumin vakiolistana. Albumin bonuskappaleet on siroteltu kappalelistaan sen sijaan, että ne olisivat albumin lopussa. "Who Do You Love" oli kappale, jota esitettiin ja mainostettiin ennen julkaisua. Kappaleen piti myös olla albumilla, muttei loppujen lopuksi ollutkaan.


title: Oslo (täsmennyssivu)

text: Oslo voi tarkoittaa:


title: Ammunta kesäolympialaisissa 2004 – naisten 10 metrin ilmapistooli

text: Naisten 10 m ilmapistooli ammuttiin Ateenan kesäolympialaisissa 15. elokuuta. Kilpailun voitti Ukrainan Olena Kostevytš tuloksella 483.3 (384+99.3).


text: Puolustava Lahden maailmanmestari Kostevytš selviytyi viimeisenä ampujana finaaliin. Hän oli peruskilpailun kahdeksas, kolme pistettä Soulin olympiavoittajan Serbia ja Montenegron Jasna Šekarićin perässä.


text: Finaalissa Azerbaidžanin İradə Aşumova oli kärjessä viiden laukauksen jälkeen 1,6 pisteen erolla ennen Venäjän Natalja Paderinaa. Aşumova ampui kuitenkin kuudennella ja seitsemännellä laukauksilla luokattomasti 8,5 ja 8,3, ja näin hän jäi lopulta finaalin viimeiseksi. Myös Paderina sortui samoilla laukauksilla 9,2 ja 8,1 ja jäi lopulta viidenneksi 0,4 päähän pronssista.


text:
Kostevytš ampui tasan kolme pistettä paremman finaalisarjan kuin Šekarić, ja näin he joutuivat uusimaan kullasta. Uusintalaukauksella nuori 19-vuotias ukrainalainen oli parempi 10,2 - 9,4. Myös pronssin kohtalo ja viides sija ratkaistiin lopulta uusintalaukauksilla äärimmäisen tiukassa finaalissa, jossa voittajan ja kahdeksannen ero oli vain 1,9 pistettä. Pronssin vei Bulgarian Marija Grozdeva, joka oli Ren Jie'tä parempi uusinnassa 10,4 - 9,7.
Ennen olympialaisten alkua voimassa olleet maailman- ja olympiaennätykset:


title: Szentendre

text: Szentendre on kaupunki Unkarissa Pestin läänissä. Se on pinta-alaltaan 43,82 neliökilometriä ja siellä on 23 401 asukasta (2009).


title: Szentendre

text: Szentendre sijaitsee Tonavan varrella lähellä Budapestia. Kaupunki on kuuluisa museoista ja gallerioistaan. Szentendrestä on tullutkin merkittävä turistikohde maalauksellisen kaupunkikuvansa ja hyvien liikenneyhteyksiensä ansiosta.


title: Szentendre

text: Szentendre on ollut asuttu jo kivikaudella. Roomalaiset valtasivat kaupungin Augustuksen hallintoaikana ja nimesivät sen Ulcisia Castraksi. Kansainvaellusaikana 400-luvulla kaupungin puolustusjärjestelmät tuhottiin. Myöhemmin siitä tuli avaarien heimokeskus.


title: Szentendre

text: Ruhtinas Kurszán valtasi Szentendren merkittävänä strategisena kohteena, kun unkarilaiset asettuivat nykyisen Unkarin alueelle. Ensimmäinen maininta Szentendresta on vuodelta 1009. Keskiaikaiset asuinalueet rakennettiin ympäröimään kirkkokukkulaa, jonka keskellä oli apostoli Andreakselle pyhitetty kirkko. Osmanivallan aikana kaupungin väkiluku pieneni huomattavasti.


title: Szentendre

text: Osmanit valtasivat Belgradin uudestaan vuonna 1690, ja Habsburgeja kannattavat serbit joutuivat pakenemaan Belgradista. Keisari Leopold I sijoitti yli 6 000 serbiä Szentendreen. Vielä vuonna 1815 kaupungin asukkaista 42 prosenttia oli serbejä, mutta vuoteen 1890 mennessä heidän määränsä oli vähentynyt 19 prosenttiin. Vuonna 1888 Szentendreen saapui rautatie. Kaupungin suurimmaksi kansalaisuudeksi on noussut 1900-luvulla unkarilaiset.


title: Elizabeth Mitchell

text: Elizabeth Mitchell voi tarkoittaa ainakin seuraavia henkilöitä:


title: Picatrix

text: Picatrix on nimi, joka kristillisessä Euroopassa annettiin arabiankieliselle teokselle غاية الحكيم "Ġāyat al-Ḥakīm" eli "Viisaitten päämäärä". Teos käännettiin latinaksi 1200-luvulla espanjan kielestä.


title: Anelma Järvenpää-Summanen

text: Anelma Järvenpää-Summanen, ent. Salo (s. 24. lokakuuta 1947 Parkano) on monialainen kirjailija, joka tradition pohjalta etsii kokeellisia ja uusia kerronnan tapoja. Hän nousi esiin yhtenä J. H. Erkon novellikilpailun voittajista 1976.


title: Taipan Circle

text: Taipan Circle on suomalainen yhtye. Yhtyeen tunnetuin jäsen on bändille biittejä tehnyt Steen1. Yhtyeen muut jäsenet ovat Mehdi, Ghostwriter, Akli Serpent ja Diami. Taipan Circlen kappaleita voi kuulla Steen1:sen Ajatusrikoksia -albumilla.


title: Crash Bandicoot 2: N-Tranced

text: Crash Bandicoot 2: N-Tranced (Japanissa "Crash Bandicoot Advance 2: Spinning Hypnosis Great Panic!?", "Crash Bandicoot Advance 2: Guruguru Saimin Dai Panic!?") on Vicarious Visionsin kehittämä ja Universal Interactiven vuonna 2003 Game Boy Advancelle julkaisema tasohyppelypeli. Peli on jatko-osa vuonna 2002 julkaistulle .Syvällä hyperavaruudessa Uka Uka valittaa Neo Cortexin epäpätevyyttä ja kuinka hän viimeksi epäonnistui valtaamaan Maan. Nyt Uka Uka luottaa tehtävän N. Tropylle. Tropy näkee tulevaisuus näkymän suunnitelmastaan.


title: Millennium (albumi)

text: Millennium on yhdysvaltalaisen poikabändi Backstreet Boysin vuonna 1999 julkaistu kolmas kansainvälinen albumi ja toinen heidän kotimaassaan julkaistu albumi. Albumi oli suuresti odotettu ja ensimmäinen, joka julkaistiin samaan aikaan samassa muodossa sekä Yhdysvalloissa että kansainvälisesti. Se myi kansainvälisesti yhdessä viikossa 2,2 miljoona kopiota, ja platinaa yli 45 maassa. Maailmanlaajuisesti albumia myytiin yli 40 miljoonaa kopiota.


title: Millennium (albumi)

text: Maailmanlaajuisen ”I Want It That Way” -hitin ansiosta "Millennium"-albumiin kohdistuneet odotukset olivat erittäin korkealla. 18. toukokuuta 1999, päivää ennen albumin julkaisua, Backstreet Boys teki suuresti markkinoidunesiintymisen MTV:n "Total Request Livessä". Yli 5 000 fania halusi nähdä vilauksen yhtyeestä, mikä pakotti poliisin sulkemaan Times Squaren, missä "Total Request Live" nauhoitettiin.


title: Millennium (albumi)

text: "Millennium" nousi Billboard 200 -listan ensimmäiselle sijalle, jolla se pysyi yli kymmenen viikkoa. Albumi myi 1 134 000 kopiota julkaisuviikollaan rikkoen samalla monia ennätyksiä. Pelkästään julkaisupäivänä sitä myytiin Yhdysvalloissa lähes 500 000 kopiota.


title: Millennium (albumi)

text: "Millenniumista" tuli vuoden 1999 eniten myynyt albumi sen myytyä yhteensä 9 445 732 kopiota. "Millennium" pysyi Billboard-listalla yhteensä 93 viikkoa myyden 12 miljoona kopiota Yhdysvalloissa ja ansaiten 13-kertaista platinaa. Vuoden 2008 joulukuussa albumi oli USA:n neljänneksi myydyin albumi myytyään 12 104 000 kopiota.


title: Millennium (albumi)

text: Millennium valtasi listoja maailmanlaajuisesti ollen listaykkösenä Itävallassa, Belgiassa, Kanadassa, Tanskassa, Saksassa, Kreikassa, Hollannissa, Hong Kongissa, Islannissa, Intiassa, Indonesiassa, Italiassa, Koreassa, Malesiassa, Meksikossa, Uudessa-Seelannissa, Norjassa, Suomessa, Filippiineillä, Portugalissa, Singaporessa, Espanjassa, Ruotsissa, Sveitsissä, Taiwanissa ja Thaimaassa.


title: Millennium (albumi)

text: Albumi oli ehdolla yhteensä viidessä kategoriassa Grammy-gaalassa.Aasian painos Millenniumista sisältää "bonus"kappaleen "I'll Be There For You" albumin lopussa. Australian ja Japanin painokset lisäsivät kappalelistaan laulun, "You Wrote The Book On Love". Taiwanissa muutamia rajoitettuja eriä julkaistiin muiden fanitavaroiden kanssa kokoelmapakkauksissa. Yksi sisälsi Backstreet Boys hiirimaton, toinen muovisen "CD-soittimen" ja keräilykortteja. Toinen Aasialainen rajoitettu erä (mukana Aasian bonuskappale) julkaistiin bonus cd:n kanssa joka sisälsi remix-kappaleet lauluista "Larger Tha Life" ja "Show Me The Meaning Of Being Lonely". "The Multi-Platinium Edition" julkaistiin myöhemmin (Aasialisen bonuskappaleen kanssa), se sisälsi videon materiaalia albumin kappaleiden musiikkivideoista.


title: Ernst Palmén

text: Ernst Palmén voi tarkoittaa seuraavia:


title: Backstreet Boys (USA)

text: Backstreet Boys on Backstreet Boys -yhtyeen toinen yhtyeen nimeä kantava albumi (ensimmäinen oli vuonna 1995 ilmestynyt "Backstreet Boys", jota ei julkaistu lainkaan Yhdysvalloissa). Albumi nousi sijalle neljä "Billboard" -listalla ja se on myynyt 14-kertaista platinaa (timantti). Albumia myytiin 1,72 miljoonaa kappaletta, ja yhdessä kansainvälisen julkaisun, Backstreet's Back kanssa, se myi yli 28 miljoonaa kopiota maailmanlaajuisesti


title: Backstreet Boys (USA)

text: Tämä albumi on kokoelma Backstreet Boysin ensimmäisen ja toisen albumin kappaleista. Albumi julkaistiin vuonna 1997 "Backstreet's Backin" seuraajana. Molemmissa albumeissa on lähes samanlainen kansi.


title: Backstreet Boys (USA)

text: Tästä albumista on saatavilla kaksi painosta, joista alkuperäisessä oli yksitoista kappaletta, joihin ei sisältynyt hittiä "Everybody (Backstreet's Back)". Päätös joka johti siihen että kappaleesta tehtiin single saattoi johtua albumin toisesta painoksesta, joka sisälsi kyseisen kappaleen. Alkuperäisen painoksen takakannessa oli punaruskea tausta ja rajat kappalelistan ympärillä sekä sininen tausta jossa oli levyn logo. Toisessa painoksessa oli oljen värinen tausta logon takana.


title: Backstreet Boys (USA)

text: "Everybodyn" ohella Amerikan albumissa ja kansainvälisessä albumissa oli myös muutamia muita eroavaisuuksia; toinen säkeistö kappaleesta "Quit Playing Games With My Heart" oli alkuperäisesti Brian Littrellin laulama, kuten myös ensimmäinen säkeistö, mutta Amerikan versiossa toisen säkeen lauloikin Nick Carter. Luultavasti jonkin virheen takia Amerikan albumille joutui väärä versio kappaleesta "As Long As You Love Me". Tätä versiota kappaleesta esitettiin myös radiossa. Siinä on huomattavan erilainen miksaus ja instrumentointi - varsinkin kappaleen kertosäkeessä. Versioiden sanat eroavat myös hieman toisistaan.


title: Backstreet Boys (USA)

text: Albumilla oli myös multimedia-sisältöä.


title: Black & Blue

text: Black & Blue on Backstreet Boysin neljäs albumi, joka julkaistiin vuonna 2000. Yhdysvalloissa "Black & Blue" myi 1,6 miljoonaa levyä julkaisuviikollaan. Albumi oli kahdeksanneksi myydyin levy Yhdysvalloissa vuonna 2000, ja se keräsi platinaa yli 30 maassa ja kultaa 10 maassa. Albumin ensimmäinen single oli "Shape Of My Heart", jota seurasivat "The Call" ja "More Than That". Yhtyeen jäsenet osallistuivat viiden albumin kappaleen kirjoittamiseen ja kirjoittivat itse kappaleista kaksi. "Black & Bluen" on arvioitu myyneen maailmanlaajuisesti 15-24 miljoonaa kopiota.


title: Cal Robertson

text: Cal Robertson (s. 10. kesäkuuta 1986 Minneapolis, Minnesota, USA) on yhdysvaltalainen näyttelijä ja ohjaaja. Tunnetuimman roolisuorituksensa hän on näytellyt elokuvassa "Zero Day" teini-ikäisen Cal Gabrielin osassa. Elokuva perustuu Columbinen verilöylyyn.


title: Cal Robertson

text: Lisäksi Robertson muun muassa vaikuttaa The Joyful Beginners -yhtyeessä.


title: Tetraodon

text: Tetraodon on pallokalojen suurin suku, johon kuuluu yli kaksikymmentä lajia. Monet lajeista viettävät osan elämänvaiheistaan makeassa vedessä, osan murtovedessä. Nitä tavataan Afrikan ja Aasian joissa ja jokisuistoissa. Joitakin lajeja, varsinkin murtovedessä eläviä rengaspallokalaa, viherpallokalaa ja pantteripallokalaa pidetään akvaariokaloina. Suvun suurin laji on lähes 70-senttinen kultapallokala.


title: Tetraodon

text: Kahdeksan aiemmin tähän sukuun kuulunutta lajia on siirretty 2000-luvun alussa omaksi suvukseen "Monotrete".


title: The Hits: Chapter One

text: The Hits: Chapter One on Backstreet Boysin kokoelma-albumi. Se sisältää yhtyeen hittejä ja yhden uuden kappaleen, "Drowning". Alun perin Backstreet Boys ei halunnut tehdä Greatest Hits -albumia, mutta heidät "pakotettiin". Albumin uudesta singlestä, "Drowningista" tuli kansainvälinen hitti. Levy myi maailmanlaajuisesti 6 miljoonaa kopiota.


title: Carinotetraodon

text: Carinotetraodon on Kaakkois-Aasiassa elävien pienikokoisten makeanveden pallokalojen suku, johon kuuluu kuusi lajia.


title: Haijainen

text: Haijainen on Naantalin kaupunginosa noin kolme kilometriä kaupungin keskustasta lounaaseen. Haijainen sijaitsee Luonnonmaan saarella ja kaupunginosassa on 49 asukasta.


title: Haijainen

text: Haijaisissa sijaitsee toimintakeskus entisessä koulurakennuksessa, sekä neljän kilometrin pituinen luontopolku, hiidenkiukaita, laavu, pallokenttä ja talvella kaupungin ylläpitämä 1,7 kilometrin pituinen valaistu hiihtolatu.


title: Haijainen

text: Alueella on maisemallisesti arvokkaita peltoalueita sekä sikoangervoa ja pölkkyruohoa.


title: Haijainen

text: Haijaisten 200-vuotiaan rakennus- ja kulttuurihistoriallisesti suojellun Alitalon ympäristö on seudullisesti arvokas rakennetun ympäristön kokonaisuus. Alitalon vierestä on löydetty myöhäisrautakautinen keihäänkärki.


title: Valkosiipikotingat

text: Valkosiipikotingat ("Xipholena") on kotingojen heimoon kuuluva varpuslintusuku. Sukuun kuuluu BirdLifen mukaan kolme lajia.


title: Michael Rye

text: Michael Rye (2. maaliskuuta 1918 – 21. syyskuuta 2012) oli yhdysvaltalainen ääninäyttelijä, joka muistetaan parhaiten Hanna-Barberan tuottamista "Superystävät"-animaatioista, kuten "Superystävät" ja "", joissa hän ääninäytteli Vihreää Lyhtyä.


title: Michael Rye

text: Ennen ääninäyttelemistä Rye teki satunnaisia näytelmärooleja 1950-luvulla niin elokuvissa kuin televisiosarjoissa, kuten "Two Lost Worlds", "The Adventures of Rin Tin Tin" ja "Wagon Train". Ääninäyttelmisen pariin Rye päätyi vuonna 1960 tehtyään sivurooleja Kivisiin ja Sorasiin. Sittemmin hän teki muutamia näytelmärooleja televisioon 1960-luvulla ääniroolien ohella. Animaatioissa Rye teki usein vierailevia rooleja muun muassa Smurffeihin, Kummikarhuihin, Piliipalipiloteihin ja Hämähäkkimieheen. Lisäksi hänellä oli rooleja Harvey Bullockin käsikirjoittamissa Raamattuun perustuvissa lyhytanimaatioelokuvissa vuonna 1986. Elokuvien aiheina olivat muun muassa Nooan arkki, Mooses ja Daavid.


title: Messinkipallokala

text: Messinkipallokala ("Auriglobus modestus") on aasialainen makean veden pallokalalaji. Se voi kasvaa 10 cm pitkäksi. Se on selkäpuolelta kiiltäväpintainen, vatsapuolelta valkoinen. Sitä tavataan keskikokoisissa ja isoissa joissa Thaimaassa, Malesiassa ja Indonesiassa. Ne uiskentelevat ylös ja alas kuin helikopterit, ja etsivät sopivia saaliseläimiä. Akvaarioissa ne tarvitsevat enemmän vapaata uintitilaa kuin monet muut pallokalat. Ne ovat aggressiivisia kaikkia muita kaloja kohtaan: syövät pienempiään ja näykkivät isompiensa eviä.


title: Lumikotingat

text: Lumikotingat ("Carpodectes") on kotingojen heimoon kuuluva varpuslintusuku. Sukuun kuuluu BirdLifen mukaan kolme lajia.


title: Flada

text: Flada (, kaislikkoinen merenlahti < indoeurooppalainen juuri "plat(h)") on maankohoamisen seurauksena lahdesta altaaksi muodostuva vesialue, joka on yhteydessä mereen yhden tai useamman vesiväylän tai salmen kautta.


title: Flada

text: Suomessa fladat ovat tyypillisiä Merenkurkun laakealla maankohoamisrannikolla, jossa Rogen- ja De Geer -moreenit luovat hyvät edellytykset niiden muodostumiselle. Ruotsissa fladat kehittyvät usein drumliiniselänteiden väliin.


title: Flada

text: Jatkuvan maankohoamisen ja vedenpinnan vaihteluiden takia fladojen eliöstö ovat jatkuvassa muutostilassa. Kasvillisuus ja muut ominaisuudet vaihtuvat usein vyöhykkeittäin suuosaa kohti. Sellaisissa fladoissa, jonne ei pääse maa-alueilta ravinteita, kasvillisuus ja eläimistö ovat hyvin rikasta. Näissä fladoissa putkilokasvi- ja näkinpartaisleväyhdyskunnat ovat monimuotoisimmillaan. Fladoissa kasvaa monia uhanalaisia näkinpartaisleviä. Runsaslukuinen uposvesikasvillisuus sitoo tehokkaasti ravinteita, estää pohjan sedimenttejä sekoittumasta, ja pehmeästä pohjasta huolimatta vesi on kirkasta.


title: Flada

text: Vesiväylä tai salmi, joka erottaa meren ja fladan toisistaan, on usein hieman korkeammalla, koska niissä on esimerkiksi moreeniselänne, hiekkasärkkä tai kasvillisuutta, jolloin ne rajoittavat veden vaihtumista, estävät sedimenttejä kulkeutumasta fladasta ulos ja myös veden suolapitoisuus voi olla alhaisempi kuin meressä.


title: Flada

text: Flada alkaa sieltä, missä tunnistettavissa olevat pohjamuodostumat tai salmet rajoittavat veden vaihtumista. Kun allas tai sen laskuaukko on 1,4 m merenpinnan yläpuolella, flada päättyy.


title: Flada

text: Hyvälaatuisen fladan tunnusmerkkeinä voidaan pitää hyvin kehittynyttä pohjakasvillisuutta, kutevien rannikkokalojen esiintymistä ja vaikuttumatonta valuma-aluetta. Fladat ovatkin usein tärkeitä kalojen kutu- ja poikasalueita.


title: Flada

text: Fladat ovat äärimmäisen suojaisia, joten niiden eliöstö on erityisen herkkä veden ja pohjasedimenttien sekoittamiselle. Moottoriveneiden potkurivirrat ja aallot ovat fladojen ekosysteemille tuhoisia.


title: Flada

text: Suomen vuoden 1961 vesilain 1 luvun 15 a §:n 1 momentissa kielletään toimenpiteet, jotka vaarantavat enintään kymmenen hehtaarin suuruisen fladan tai kluuvijärven säilymisen luonnontilaisena.


title: Flada

text: Vuosina 2005 ja 2006 Lounais-Suomen ympäristökeskus teki Selkämeren ja Saaristomeren alueella fladainventoinnin.


title: Flada

text: Alueita, joissa flada ei ole enää yhteydessä mereen ja vesi on makeaa, kutsutaan glo-järviksi, kluuveiksi tai kluuvifladoiksi. Korkean veden aikana merivesi voi kuitenkin vielä nousta kluuviin.


title: John William Lloyd

text: John William Lloyd (J. William Lloyd) (4. kesäkuuta 1857 – 1940) oli yhdysvaltalainen anarkoindividualisti. Hän syntyi New Jerseyssä ja muutti myöhemmin Floridan Grahamvilleen. Hänen individualistinen anarkisminsa perustui hänen mielestään luonnonlakiin eikä egoismiin kuten Benjamin Tuckerilla ja tämä oli riidanaihe muutoin ystävällisessä suhteessa Tuckerin ja Lloydin välillä. Lloyd vaihtoi myöhemmin näkemyksensä minarkistiseksi.


title: John William Lloyd

text: Lloyd tunnettiin “lääkkeettömänä lääkärinä”. Kirjan The Karezza Method, or Magnetation: The Art of Connubial Love lisäksi hän jätti jälkeensä erinäisiä julkaisemattomia kirjoituksia liittyen ihanteellisiin parisuhteisiin.


title: John William Lloyd

text: Kirjassa The Karezza Method Lloyd, pohtii siemennesteen kertymistä. Hän päätteli steriloitujen miesten tapauksista, että siemenneste imeytyy takaisin kehoon, jos sitä ei päästetä ulos.


title: John William Lloyd

text: Lloyd kyseenalaisti yleistyvän näkemyksen orgasmin hyödyllisyydestä. Miehen kohdalla hän muistutti karjankasvattajien käytännöstä, jonka mukaan härän tai oriin ei tulisi astua liian usein uupumuksen välttämiseksi. Tällainen liike-elämän hyötyajattelu oli hänelle puolueeton todiste ejakulaation vaikutuksista.


title: John William Lloyd

text: Lloyd väitti karezzan kohentavan terveyttä. Hän sanoi sen “auttavan kuin taikakeino kivuliaisiin kuukautisiin,” ja toimivan merkittävänä hermojen rauhoittajana, jopa parantaen hermopäänsäryn. Hän myös katsoi sen olevan eräs parhaimmista keinoista “lieventämään ja parantamaan tavanomaisia sukuelinten heikkouksia ja vaivoja, mukaan lukien virtsaputken- ja eturauhasen tulehdus.


title: John William Lloyd

text: Hän oli silti “valmis myöntämään, että kun yhdyntä on sellaista laatua, että se tuottaa pakotusta, jota ei sublimoida tai kun seksuaalista pakotusta ilmenee, eikä sublimaatiota ja karezzaa osata, orgasmi voi olla tarpeellinen.”


title: John William Lloyd

text: Lloydin aikaan monet vastustivat karezzaa väittäen, että se rohkaisisi ylenpalttisiin seksuaalisiin suhteisiin. Hän vastasi:


title: John William Lloyd

text: Lloyd antoi monia käytännöllisiä ohjeita onnistuneen karezzan harjoittamiseen. “Yritä kuvitella itsesi magneettiseksi paristoksi” hän neuvoi liittyen antamisen välttämättömyyteen hyötyjen kokemiseksi hallitussa yhdynnässä.


title: John William Lloyd

text: Lloydin mukaan karezza on suurin kaunistaja, koska se lisää ja vakiinnuttaa sydämellistä rakkautta. Hän neuvoi, että seksuaalisen hallinnan lisäämiseksi tulisi “pitää hengellinen pääasiana, hallitsevana – rakastaminen on ensimmäinen seikka ja sielujenne yhteen sovittaminen on todellinen päämääränne.” “Seksi on hyvin lähellä sielua... [Se tyydyttää vain], kun se yhdistää sielut, eikä pelkästään laita kehoja parittelemaan väristysten aikaansaamiseksi.


title: John William Lloyd

text: Luvussa nimeltä “Tarvitseeko nainen orgasmia?” hän selitti, kuinka karezzassa nainen “sulauttaa” koko olemuksensa partneriinsa, eikä orgasmia sanan tavallisessa merkityksessä ilmaannu, vaikka tervehdyttävä fyysinen rentoutuminen koetaan myös.


title: John William Lloyd

text: Lloyd oli pohjimmiltaan mystikko ja otaksui, että rakastajien ykseyden kokemukset edustivat palaamista jumalalliseen androgyyniyden tilaan, joka on monen esoteerisen filosofian ytimessä. Hän kirjoitti, että karezzan täysi magneettinen sopusointu syntyy, kun:


title: Juovapallokala

text: Juovapallokala ("Tetraodon lineatus") on suurikokoinen afrikkalainen makean veden pallokalalaji.


title: Juovapallokala

text: Juovapallokala voi kasvaa 43 cm pitkäksi, mutta jää akvaariossa yleensä alle 30 cm pitkäksi. Se on harmaan ja keltaisen juovallinen.


title: Juovapallokala

text: Juovapallokala elää Afrikan suurissa joissa: Niilissä ja Niger-, Volta-, Gambia-, Geba- ja Senegal-joessa.


title: Juovapallokala

text: Juovapallokala on äärimmäisen reviiritietoinen. Sitä ei voi pitää akvaariossa lajitovereiden kanssa ja muidenkin kalojen kanssa tulee usein ongelmia..


title: Anadolu Efes SK

text: Efes Pilsen Spor Kulübü on turkkilainen koripalloseura. Joukkueen pääsponsorina toimi vuoteen 2011 asti Efes Pilsen.


title: Anadolu Efes SK

text: Efes Pilsen SK perustettiin vuonna 1976 Kadıköysporin tilalle kakkosdivisioonaan. Kadıköyspor oli huonossa taloustilanteessa, eikä pystynyt jatkamaan, jolloin Efes otti joukkueen paikan. Efes pelasi viimeisen divisioonakautensa, kauden 1977-1978 ilman tappioita ja nousi Turkin koripalloliigaan.


title: Anadolu Efes SK

text: Heti ensimmäisellä kaudellaan Turkin koripalloliigassa joukkue voitti mestaruuden. Ensimmäisenä turkkilaisseurana joukkue pääsi vuonna 1990 Korać Cupin puolivälieriin. Kolme vuotta myöhemmin Efes pääsi Saporta Cupin finaaliin, jonka se kuitenkin hävisi Aris Thessalonikille. Ensimmäisenä turkkilaisseurana joukkue voitti myös kansainvälisen kilpailun, kun Efes vuonna 1996 voitti Korać Cupin. Vuonna 2002 Efesistä tuli eniten Turkin mestaruuksia voittanut joukkue, kun se kaatoi finaalissa pahimman vastustajansa, Fenerbahçe Ülkerin. Vuodesta 2002 alkoi myös seuran neljän vuoden mittainen voittoputki, jolloin seura voitti Turkin mestaruuden neljä kertaa perättäin.


title: Anadolu Efes SK

text: Turkin Liiga: 1978–1979, 1982–1983, 1983–1984, 1991–1992, 1992–1993, 1993–1994, 1995–1996, 1996–1997, 2001–2002, 2002–2003, 2003–2004, 2004–2005, 2008–2009 (13)


title: Anadolu Efes SK

text: Turkin Cup : 1994, 1996, 1997, 1998, 2001, 2002, 2006, 2007, 2009, 2015 (10)


title: Uraniniitti

text: Uraniniitti on paljon uraania sisältävä mineraali, joka koostuu pääosin uraanidioksidista UO. Se sisältää myös uraanitrioksidia UO ja usein myös toriumia, zirkonia ja lyijyä sekä eräiden muiden alkuaineiden oksideja.


title: Uraniniitti

text: Tunnetuin uraniniitin laji on pikivälke. Kaivosmiehet antoivat nimen, koska he usein harhautuivat luulemaan pikivälkettä hopeamalmiksi.


title: Uraniniitti

text: Uraniniittia esiintyy graniittisissa ja syeniittisissä pegmatiiteissa. Lisäksi sitä tavataan hydrotermisissä juonissa ja kvartsisorakonglomeraateissa. Juonina se voi esiintyä yhdessä lyijy- kupari- ja tinamalmien kanssa. Uraniniitti on yleisin uraanimineraali ja tärkeä uraanimalmi.


title: Uraniniitti

text: Huomattavia pikivälke-esiintymiä on Isolla Karhujärvellä (Great Bear Lake) Kanadassa jossa, kuten Jáchymovissa, se esiintyy yhdessä hopean kanssa. Alueella toimii monimetallikaivoksia. Eräitä rikkaimpia uraaniesiintymiä on löydetty Athabascan alueelta Saskatchewanista. Uraniniitin esiintymiä tunnetaan myös Australiassa, Saksassa, Englannissa, Yhdysvalloissa ja Etelä-Afrikassa.


title: Uraniniitti

text: Uraniniitti esiintyy luonnossa tyypillisesti epästoikiometrisenä, jossa uraani esiintyy sekä hapetustilalla +IV että +VI, myös pelkistävissä olosuhteissa. Uraniniitin kemiallinen kaava ilmoitetaankin usein muodossa UO kuvaamassa osittaista hapettumista, tai vaihtoehtoisesti UO, UO jne. muuttuvan kiderakenteen mukaisesti. Uraniniitti on paitsi mineraalin yleisnimitys myös sen kiteinen morfologinen muoto, kun taas pikivälkkeeksi kutsutaan vain amorfista massamaista uraniniittia.


title: Uraniniitti

text: Uraniniitti on lohkopinnoiltaan kiiltävä, väriltään teräksenmusta tai ruskea ja rakenteeltaan rakeinen. Kovuus on 5–6. Korkean uraanipitoisuuden vuoksi se on hyvin painava mineraali, ominaispainoltaan 6,5–10,9. Pikivälkkeen kovuus on 4–6, ominaispaino 6–8. Molempien rapautumistuotteet ovat voimakkaan värisiä, vihertäviä, keltaisia tai oransseja ja multamaisia.


title: Uraniniitti

text: Uraanin radioaktiivisuudesta johtuen sen koko hajoamissarja on edustettuna luonnonnäytteissä. Hajoamissarjan päätepiste, stabiili lyijy, ei kemiallisesti sovi hyvin uraniniitin kiderakenteeseen joten se vapautuu helposti kun mineraalissa tapahtuu muutoksia, esim. liukenemista tai uudelleenkiteytymistä. Tämä mahdollistaa uraniniittimineraalien hyvän iänmäärityksen.


title: Uraniniitti

text: Uraniniitti on hyvin radioaktiivista, muttei muodosta merkittävää akuuttia terveysriskiä. Kaikki uraniniitti sisältää pieniä määriä voimakkaasti radioaktiivista radiumia, joka on osa uraanin hajoamissarjaa. Tästä syystä uraniniittia voi etsiä säteilymittareilla, kuten geigerputkella. Radioaktiivisuuden ja etenkin uraniniitin radonin tuotannon vuoksi uraniniittia ei ole syytä varastoida kotiinsa.


title: Uraniniitti

text: Uraniniitin kemiaan vaikuttaa radioaktiivisuus selvästi tavallisempia kivilajeja enemmän. Se sisältää aina lyijyä, joka on uraanin hajoamissarjan lopullinen päätepiste. Myös pieniä määriä heliumia esiintyy tavallisesti alfahajoamisen seurauksena. Luonnossa äärimmäisen harvinaista teknetiumia esiintyy uraniniitissa häviävän pieniä määriä uraani-238:n spontaanin fission seurauksena.


title: Uraniniitti

text: Martin Klaproth löysi Joachimsthalin (nyk. Jáchymovin) pikivälkkeestä uraanin 1789. Marie Curie eristi radiumin siitä 1898. Siten radioaktiivisuuden keksiminen tapahtui nimenomaan uraniniittien hyvin korkean uraanipitoisuuden seurauksena. Jáchymovin rikkaat uraniniittiesiintymät olivat maailman ensimmäisen uraanikaivoksen sijaintipaikka.


title: Seppäkotingat

text: Seppäkotingat ("Procnias") on kotingojen heimoon kuuluva varpuslintusuku. Sukuun kuuluu BirdLifen mukaan neljä lajia.


title: Metamorphosis (The Rolling Stonesin albumi)

text: Metamorphosis on The Rolling Stonesin kesäkuussa 1975 julkaistu kokoelma-albumi, joka sisältää harvinaisuuksia vuosilta 1964–1970. Kyseisinä vuosina yhtye levytti Decca Recordsille Isossa-Britanniassa ja London Recordsille Yhdysvalloissa.


text: Albumille sisältyy muun muassa basisti Bill Wymanin kirjoittama kappale "Downtown Suzie", joka äänitettiin huhtikuussa 1969. Kappale on sikäli merkittävä, että se on toinen Wymanin kahdesta kappaleesta, jotka on julkaistu Rolling Stones-albumilla. Ensimmäinen on "In Another Land" vuonna 1967 julkaistulla albumilla "Their Satanic Majesties Request". "I Don't Know Why" puolestaan äänitettiin 3. heinäkuuta 1969, samana yönä, jolloin yhtyeestä hieman aiemmin erotettu alkuperäiskitaristi Brian Jones menehtyi.


text: "Metamorphosis" menestyi hyvin Yhdysvalloissa, missä se oli korkeimmillaan listan sijalla 8. Yhtyeen kotimaassa Isossa-Britanniassa sijoitus oli parhaimmillaan vain 45.


title: Rillitanssijat

text: Rillitanssijat (Pipritidae) on varpuslintuihin kuuluva heimo. Heimoon kuuluu vain yksi suku rillitanssijat ("Piprites") ja BirdLifen mukaan kolme lajia.. Rillitanssijoiden taksonomia on osittain epäselvä ja lajit ovat läheistä sukua muun muassa tyranneille ja pikkunappareille. Väritykseltään lajit ovat tyypillisesti vihreän-, keltaisen-, mustan- ja harmaankirjavia. Lajit elävät metsissä ja niiden ravintoa ovat hyönteiset ja pienet hedelmät.


title: Tähtipallokala

text:
Tähtipallokala ("Arothron stellatus") on suurikokoisin pallokalalaji.
Tähtipallokala voi kasvaa 120 cm pitkäksi. Aikuisen kalan vartalossa on valkoisella pohjalla lukuisia pieniä mustia pisteitä,jotka lisääntyvät ja pienenevät kalan ikääntyessä. Nuoret kalat ovat oransseja, niiden selässä on mustia pilkkuja ja vatsapuolella mustia vinojuovia, joista kehittyy vähitellen pilkkuja. Nuoret ovat niin erinäköisiä, että niitä pidettiin aiemmin omana lajinaan "Arothron aerostaticus".


title: Tähtipallokala

text: Tähtipallokalat ovat peräisin Indopasifiselta merialueelta. Niitä tavataan myös Etelä-Afrikan Atlantinpuoleisella rannikolla. Nuoret yksilöt pysyttelevät hiekkapohjaisilla, kasvullisuuden peittämillä alueilla laguuneissa ja riuttojen sisäosissa. Aikuiset siirtyvät usein riuttojen ulkoreunoille.


title: Tähtipallokala

text: Tähtipallokala syö koralleja, nilviäisiä ja muita selkärangattomia. Se saalistaa lähinnä öisin.


title: Outo kunnia

text:
Outo kunnia on Vesku Jokisen vuonna 2000 ilmestynyt ensimmäinen sooloalbumi. Albumilta julkaistiin singlenä kappale ”Ajetaan aaveet pois”, josta on kuvattu myös musiikkivideo.
Julkaistu 1998.


title: Raittiusliike Suomessa

text: Raittiusliike Suomessa sai alkunsa Axel August Granfeltin perustamasta raittiusseurasta, 27. elokuuta 1853 perustetusta Raittiuskirjallisuuskomiteasta ja monista myöhemmin perustetuista paikallisista raittiusyhdistyksistä. Yhdistykset levittivät raittiusaiheisia kirjasia ja järjestivät esitelmätilaisuuksia, joissa kerrottiin alkoholin haittavaikutuksista.


title: Raittiusliike Suomessa

text: Suomessa on harjoitettu raittiusvalitusta ja muuta alkoholin käytön vähentämiseksi suunnattua toimintaa jo 1500-luvulla eli Kustaa Vaasan ajoista lähtien. Tuohon aikaan myytiin kirkonmenojen aikana olutta kirkkomäillä, josta koituvan rauhattomuuden ja metelin vähentämiseksi Kustaa Vaasa kielsi oluen myymisen kirkkomäellä, mutta salli olutta myytävän tienvarsilla olevissa kapakoissa, siten että kussakin pitäjässä sai olla enimmillään kolmesta neljään kapakkaa.


title: Raittiusliike Suomessa

text: Ruotsin säätyjen suostumuksella hallitus julisti vuonna 1756 viinanpolton kiellon ja takavarikoi 169 132 viinipannua. Tämän kiellon vaikutuksesta yleinen rauhattomuus maanteillä lakkasi, tuomarit kokivat tehtäviensä vähentyneen, tappeluiden, riitojen ja useiden järjestyshäiriöiden hävitessä melkein kokonaan. Turun ja Porin maaherra Wallenin lausunnon mukaan viinanpolttokiellon vaikutukset hänen läänissään olivat hyvin myönteiset. Samaa kertoi Laitilan kirkkoherra vuonna 1757. Myssyt kumosivat viinanpolttokiellon vuonna 1760, kun valtio tarvitsi hävityn Pommerin sodan vuoksi lisää tuloja.


title: Raittiusliike Suomessa

text: Merkittävä raittiusasian edelläkävijä Henrik Renqvist julkaisi 1835 Helsingissä painetun raittiuskirjasen "Viinan kauhistus" ja seuraavana vuonna kirjasen "Suomalaisten raittiuteen kutsumus ja suostumus", joka oli tarkoitettu avuksi raittiuslupauksia varten.


title: Raittiusliike Suomessa

text: Vuonna 1838 määrättiin Lappia koskeva viinan viemisen kielto, jota täydennettiin 1842, jolloin kiellettiin muidenkin väkijuomien vieminen Lappiin. Siitä sai alkunsa Lapin kieltolaki. Lestadiolaisen saarnaaja L. L. Laestadius perusti Lapin ensimmäisen raittiusseuran 1844.


title: Raittiusliike Suomessa

text:
Vuonna 1843 Elias Lönnrot suomensi Nikolai I:n raittiusmies Rober Bairtin kirjoittaman kirjan "Kertomus Rob. Bairtin, Saksan-Kielisestä kirjasta, kuinka Pohjas-Amerikan Yhdys-Waltakunnissa, Kohtuullisuuden Seurat ovat eistyneet", sitä jaettiin 3 000 kappaletta Suomessa ja suuria määriä Venäjällä ja Virossa.
Suomessa raittiusseurojen historia on saanut alkunsa Laestadiuksen perustamasta raittiusseurasta sekä 27.8.1853 perustetusta Raittiuskirjallisuuskomiteasta ja monista myöhemmin perustetuista paikallisista raittiusyhdistyksistä, jotka levittivät raittiusaiheisia kirjasia ja pitivät esitelmätilaisuuksia, kertoen alkoholin haittavaikutuksista.


title: Raittiusliike Suomessa

text: Turussa vuonna 1881 vapaakirkollisten perustama raittiusseura. Ensimmäinen johtaja Emil Hedenström, jonka siirryttyä Helsingin raittiusseuran johtajaksi, hänen tehtävänsä sai Kaarle Verkko.


title: Raittiusliike Suomessa

text:
15.10.1860 perustettu raittiusseura, joka oli saanut vaikutteita ruotsalaisesta wieselgreniläisestä raittiusliikkeestä. Seuran säännöt valmistivat professori J. V. Snellman, Frans Ludvig Schauman, Stephan Baranowski ja esittelijäsihteeri Gabriel Mauritz Waenerberg. Seuran puheenjohtajaksi valittiin Gabriel Rein.
Seura sai alkuunsa 27.8.1853 perustetusta Raittiuskirjallisuuskomiteasta, joka oli varsinaisen raittiusseuran edeltäjä. Perustavina jäseninä olivat professori Stepan Baranovski, J. V. Snellman, Gabriel Rein ja Matthias Akiander sekä rahastonhoitajana toiminut maisteri August Schauman


title: Raittiusliike Suomessa

text: Raittiuskirjallisuuskomitea julkaisi raittiusaiheisia vihkosia. Ensimmäinen niistä oli Elias Lönnrotin ulkomaalaisen kirjoituksen pohjalta vuonna 1854 kirjoittama "Kolme päivää Saurion kylässä" ja seuraava 1856 "Wilhelm Linterin historia". Sekä suomennos v. 1854 "Rampa Lauri", ylipainos Turun sanomista v. 1854 "Paimelan ukko", "Houkuttelija", Gustaf Cannelin v. 1855 kirjoittama "Maunulan Matti", ja "Turmiolan Tommi".


title: Raittiusliike Suomessa

text: Vuosina 1853–1873 Kohtuuden ystävät ja sitä edeltänyt Raittiuskirjallisuuskomitea julkaisivat 19 suomenkielistä ja 6 ruotsinkielistä ja 2 lapinkielistä kirjasta. Yhteismäärä oli 108 500 kappaletta.


title: Raittiusliike Suomessa

text: Vuoden 1874 jälkeen seuran johtajana toimi August Schauman. Tällä kaudella painettiin 107 000 kirjasta. Kirjaset levitettiin pääasiassa maksutta. Seuralle valittiin uusi johtokunta 24.5.1883 pidetyssä vuosikokouksessa. Esimieheksi valittiin Axel August Granfelt ja jäseniksi valittiin ylitarkastaja Uno Cygnaeus, opettaja S. G. Dahlström, maisteri K. Lindroos, opettajakandinaatti O. A. F. Lönnbohm. Vuosikokouksessa 2.2.1884 seuran sääntöjä uudistettiin, ja seuran uudeksi nimeksi tuli Raittiuden ystävät.


title: Yves Niaré

text: Yves Niaré (20. heinäkuuta 1977 Saint-Maurice – 5. joulukuuta 2012 Pirmil) oli ranskalainen kuulantyöntäjä. Niarén ennätys kuulantyönnössä oli 20,72 metriä, jonka hän työnsi Versailles´ssa vuonna 2008. Tulos on Ranskan ennätys. Myös kiekonheitossa Niaré heitti vahvan tuloksen 63,44 metriä, joka syntyi vuonna 2007 Chelles´ssä.


title: Yves Niaré

text: Niaré osallistui Helsingin MM-kisoihin 2005, Göteborgin EM-kilpailuihin 2006, Osakan MM-kisoihin 2007 sekä Pekingin kesäolympialaisiin 2008 (sijoitus 23:s), mutta karsiutui joka kerta.


title: Yves Niaré

text: Ensimmäisen ja ainoaksi jääneen kansainvälisen aikuisten arvokisamitalinsa Niaré voitti Torinon sisäratojen EM-kilpailuista 2009, joissa hän pukkasi hopeaa uudella Ranskan halliennätyksellä 20,42 metriä. Pidemmälle työnsi vain kilpailun ylivoimainen voittaja Tomasz Majewski. Niaré karsiutui Berliinin MM-kisoissa 2009 ja Barcelonan EM-kisoissa 2010.


title: Yves Niaré

text: Niaré kuoli tieliikenneonnettomuudessa joulukuussa 2012, 35-vuotiaana.


title: Amy Lowell

text: Amy Lawrence Lowell (9. helmikuuta 1874 – 12. toukokuuta 1925) oli yhdysvaltalainen runoilija. Hän syntyi Massachusettsissa tunnettuun sukuun; tähtitieteilijä Percival Lowell ja Harvardin yliopiston presidenttinä toiminut Abbott Lawrence Lowell olivat hänen veljiään.


title: Amy Lowell

text: Lowell oli johtava imagisti. Hän oli lesbo ja kirjoittikin useita lesboeroottisia runoja. Hän kuoli aivoverenvuotoon 51-vuotiaana ja sai vuonna 1926 postuumin Pulitzer-palkinnon.


title: Mike Curran

text: Mike Curran (s. 14. huhtikuuta 1944 Minnesota, Yhdysvallat) on menestyksekkään kansainvälisen uran tehnyt entinen jääkiekkoilija. Hän lopetti uransa 1977.


title: Mike Curran

text: Curran oli maalivahtina, kun Yhdysvaltojen joukkue sai hopeaa olympialaisissa 1972. Jo sitä ennen hän oli edustanut maataan vuosien 1969, 1970 ja 1971 jääkiekon MM-kisoissa.


title: Mike Curran

text: Curran aloitti ammattilaisuran Minnesota Fighting Saintsissa tuoreessa World Hockey Association -liigassa kaudella 1972–1973. Hänestä kehittyi nopeasti yksi uutuusliigan maineikkaimmista maalivahdeista, ja hän pelasi vuoden 1973 ssa. Curran menetti työpaikkansa 1976 Fighting Saintsin mentyä konkurssiin, mutta hän palasi kansainvälisen kilpailutoimintaan edustamalla Yhdysvaltoja vuosien 1976 ja 1977 MM-kisoissa. Hän oli myös 1976 mukana maansa ensimmäisessä Kanada-cupin joukkueessa turnauksessa, jossa ensi kertaa kohtasivat kiekkoilun kuuden kärkimaan parhaat pelaajat.


title: Mike Curran

text: Mike Curran valittiin International Ice Hockey Federation Hall of Fameen 1999 ja United States Hockey Hall of Fameen 1998.


title: Fataali familiaalinen insomnia

text: Fataali familiaalinen insomnia () (FFI) eli "suvuittainen kuolemaan johtava unettomuus" on geenimutaation aiheuttama harvinainen, yleensä suvuttain esiintyvä aivosairaus, jossa potilaan unensaanti estyy. Nukahtamisen muuttuminen mahdottomaksi johtuu siitä, että talamukseen kerääntyvä mutatoitunut prioniproteiini, jota kutsutaan nimellä PrP, vaurioittaa unikeskusta. Talamus on normaalisti täynnä neuroneita, mutta sairaalla 90 % niistä on kadonnut, ja tilalla on vain reikäistä kudosta. Mutatoitunut proteiini tuhoaa vain talamuksen samaan tapaan kuin Creutzfeldt–Jakobin tauti tuhoaa koko aivokudoksen.


title: Fataali familiaalinen insomnia

text: Sairaus kuvattiin vuonna 1986, ja se kuuluu prionitauteihin. Prionista tulee tappava, kun yksi ainoa geenipari kopioituu väärin kohdassa D178N . Tauti voidaan saada selville jo ennakkoon geenitestillä. Kuoleman aiheuttaa lopulta täydellisen unettomuuden aiheuttama uupumus.


title: Fataali familiaalinen insomnia

text:
Sairaus periytyy vallitsevasti autosomin kautta. Mutatoitunut prioniproteiini on löydetty koko maailmasta vain 40 suvusta noin sadasta ihmisestä. Jos vain toisella vanhemmista on viallinen geeni, jälkeläisellä on 50 %:n mahdollisuus periä sairaus. Tautia on esiintynyt eräässä italialaisessa suvussa 1700-luvulta lähtien. Ensimmäinen raportoitu uhri oli sukuun kuulunut mies, joka kuoli Venetsiassa vuonna 1765.
Joillakin potilailla FFI-tautia vastaavan sairauden tiedetään puhjenneen sporadisesti eli ilman perinnöllistä geenimutaatiota. Kyseinen tila tunnetaan lyhenteestä "sFI" (sporadic Fatal Insomnia, sporadinen fataali insomnia). Näitä tapauksia tunnetaan kahdeksan maailmanlaajuisesti. Tutkituilla potilailla ei ollut mutaatiota "PRNP"-prioniproteiinin kohdassa D178N, mutta kaikki olivat homotsygoottisia sen suhteen, että kodonissa 129 oli metioniini.


title: Fataali familiaalinen insomnia

text: PRNP-geeni, joka ohjaa prioniproteiinin PrP valmistusta, on paikallistettu kromosomi 20:n lyhyen (p) haaran kohtaan 13. Sekä FFI-potilailla ja niillä, joilla on Creutzfeldt–Jakobin tauti, on mutaatio geenin kodonissa 178: asparagiinihappo on vaihtunut asparagiiniksi. Jos samalla kodonissa 129 on metioniini-valkuaisaine, puhkeaa potilaalle FFI, mutta jos siinä on valiini-aminohappo, puhkeaa hänelle Creutzfeldt–Jacobin tauti.


title: Fataali familiaalinen insomnia

text: Parantumattomana FFI johtaa aina kuolemaan. Se puhkeaa 30–60 vuoden iässä keskimääräisen sairastumisiän ollessa 50 vuotta. Sairaudella on neljä vaihetta, jotka yhteensä kestävät 7–36 kuukautta ennen kuolemaa. Taudin kulku voi vaihdella huomattavastikin potilaiden kesken, jopa saman perheen sisällä.Muita oireita ovat ylenpalttinen hikoileminen, pienet mustuaiset, naisilla vaihdevuosien äkillinen alkaminen ja miehillä impotenssi, niskan jäykistyminen, korkea verenpaine ja nopea syke. Ummetus on yleinen vaiva sairastuneilla. Sairauden edetessä potilas joutuu yhä syvemmälle unenkaltaiseen limboon. On myös yleistä, että potilaat liikuttelevat raajojaan ikään kuin he uneksisivat.


title: Fataali familiaalinen insomnia

text: Hollannissa ilmeni uusi tapaus 2010-luvun lopulla, jossa egyptiläissyntyisellä miehellä todettiin tauti. Mies alkoi nähdä kahtena ja kärsi muistiongelmista. Perhe huomasi hänen olevan ikään kuin kadoksissa, vainoharhainen ja sekaisin. Yrittäessään nukkua päivisin hän kärsi voimakkaista uninäyistä ja satunnaisista pakkoliikkeistä unen aikana. Neljän kuukauden kuluttua hän alkoi saada kouristuksia hereillä ollessaan. Potilas kuoli 7 kuukautta oireiden alkamisesta 58-vuotiaana. Ruumiinavaus paljasti mietoa atrofiaa otsalohkossa ja merkittävää atrofiaa talamuksessa. Jälkimmäinen on selvin merkki FFI:sta.


title: Fataali familiaalinen insomnia

text: Sairauteen ei tunneta mitään hoitokeinoa. Vaikka taudin etenemistä ei voida estää, joillain hoidoilla voidaan parantaa potilaiden oireita.


title: Fataali familiaalinen insomnia

text: On todistettu, että unilääkkeet ja barbituraatit eivät auta, vaan päinvastoin 74 %:ssa tapauksista ne pahentavat potilaan tilaa ja nopeuttavat taudin etenemistä.


title: Fataali familiaalinen insomnia

text: Yksi potilas pystyi pidentämään elämäänsä erilaisilla hoidoilla, joihin kuului vitamiiniterapiaa ja meditaatiota sekä erilaisten stimulanttien ja unilääkkeiden käyttöä, jopa sensorista deprivaatiota unitilan aikaansaamiseksi yöllä ja viriketilan ylläpitämiseksi päivällä. Kaikesta huolimatta potilas taantui taudin klassiseen neljään vaiheeseen.


title: Fataali familiaalinen insomnia

text:
Normaali uni jaetaan viiteen eri vaiheeseen, jotka kestävät yhteensä 90–100 minuuttia:
Nukkumaanmentäessä läpikäydään unien vaiheet 1, 2, 3, 4 ja palataan takaisin vaiheeseen 2 monta kertaa unen aikana.
Unen 4. vaihe on syvimmän unen vaihe ja tärkeä terveyden edellytys. Suurimman osan elimistön elvyttävistä ja korvaavista prosesseista uskotaan tapahtuvan juuri unen 4. vaiheessa. Terveenä pysymiseen tarvitaan ennen kaikkea sekä NREM-hidasaaltounta että REM-unta. Luonnollisin ja voimia antavin univaihe on REM-uni.


title: Fataali familiaalinen insomnia

text: FFI-taudissa potilaat eivät pääse 1. vaihetta pitemmälle, eivätkä aivot saa tarvitsemaansa lepoa, jossa ne pääsisivät korjaamaan itseään.


title: Negrescence

text: Negrescence tai nigrescence (; < nigrescent ) on englanninkielinen, latinan kielen sanasta "nigrescere" ("tummua", "tulla mustaksi") johdettu termi.


title: Negrescence

text:
Professori William E. Cross, Jr. New Yorkin kaupunginyliopiston CUNY Graduate Centeristä esitteli Yhdysvaltain kansalaisoikeusliikkeen aikana syntyneen sosiaalipsykologian alaan kuuluvan "nigrescence-teorian" () vuonna 1971 ja uudisti sitä vuonna 1991 julkaistussa kirjassaan "Shades of Black: Diversity in African American Identity". Teoria kuvaa mustan identiteetin syntymistä ja vahvistumista yhdysvaltalaisessa kontekstissa liikkeenä mustien itseinhosta itsensä hyväksymiseen.
Vuoden 1971 malliin kuului viisi vaihetta. Nämä vaiheet ovat:


title: Negrescence

text: Elämänsä aikana henkilö saattaa kokea uudelleen eri tasoja ja rakentaa uudelleen rodullista identiteettiään.


title: Negrescence

text: John Beddoe kokosi vuonna 1885 antropologian alaan kuuluvan "nigrescence-indeksin" analysoidakseen Britteinsaarten väestöä. Beddoe loi indeksin 13 000 miehen fyysisten piirteiden, kuten hiusten värin, pohjalta. Hän loi myös kartan Britannian alueellisesta "nigrescence-asteesta", jota hän käytti osoittamaan irlantilaisten olevan Britteinsaarten alkuperäisväestöä. Kartan mukaan saarten länsiosissa ihmisten hiusten väri oli tummempi kuin idässä.


title: Jason Reso

text: William Jason "Jay" Reso, paininimi Christian (s. 30. marraskuuta 1973) on kanadalainen showpainija ja näyttelijä. Hänellä on sopimus WWE:n kanssa ja painii sen SmackDown brändissä. Hän painaa 103 kiloa ja on 188 cm pitkä.


title: Jason Reso

text: WWE:ssä hän on ollut kaksi kertaa "World Heavyweight"-, kahdesti "ECW World Heavyweight"-, kolme kertaa "Intercontinental"-, ja yhdeksän kertaa "World Tag Team" -mestari, joista seitsemän kertaa Edgen kanssa. Hän on myös ollut kerran "European"-, kerran "Hardcore"- ja kerran "Light Heavyweight" -mestari. Ensiesiintymisensä Reso teki vuonna 1995.


title: Jason Reso

text: Hän palasi painikehään 2009 nimellä Christian. ECW-tittelin hän hävisi (7. kesäkuuta 2009), kun Tommy Dreamer selätti Jack Swaggerin Triple Threat -ottelussa. Christian sai ottelun ECW -vyöstä Night of the Championsiin, joka järjestettiin 26. heinäkuuta 2009. Ennen sitä hän on paininut muun muassa Moscow Mauler Vladimir Kozlovia vastaan. Christian sai tehtyä Tommy Dreamerille Kill Switchin ja voitti ottelun, ja hänestä tuli ECW -mestari. Seuraavassa ECW:ssä Christian meni kehään, ja alkoi puhua mestaruudestaan. Kohta perässä tuli Tommy Dreamer, jonka kanssa hän kätteli. Tämän jälkeen Dreamer kertoi, että ECW:n General Manager Tiffany oli hyväksynyt Dreamerin revanssiottelun seuraavalle viikolle. Tämä kyseinen ottelu käytiin Extreme Rules -otteluna, jossa ei ole sääntöjä. Christianilla on suomalaisia sukujuuria.


title: Stefano Borgonovo

text: Stefano Borgonovo (17. maaliskuuta 1964 – 27. kesäkuuta 2013) oli italialainen jalkapalloilija. Hän pelasi ammattilaisena vuosina 1981–1996. Hänen ensimmäinen ammattilaisseuransa oli Calcio Como. Myöhemmin hän pelasi muun muassa AC Milanissa ja ACF Fiorentinassa.


title: Stefano Borgonovo

text: Borgonovo sairasti ALS-tautia, joka on italialaisten jalkapalloilijoiden keskuudessa epätavallisen yleinen.


title: Yoshirō Mori

text: Yoshirō Mori (, 14. heinäkuuta 1937) toimi Japanin pääministerinä 5. huhtikuuta 2000–4. heinäkuuta 2000 sekä 4. heinäkuuta 2000–26. huhtikuuta 2001. Mori opiskeli Wasedan yliopistossa, josta valmistuttuaan hän työskenteli jonkin aikaa toimittajana. Hänet äänestettiin Japanin parlamenttiin vuonna 1969 Morin ollessa 32-vuotias.


title: Teemu Lahtinen

text: Teemu Lahtinen (s. 27. huhtikuuta 1977 Hämeenlinna) on perussuomalainen poliitikko ja Suomen Sisun entinen puheenjohtaja. Lahtinen kertoo edustavansa kansallismielistä ja isänmaallista maailmankatsomusta. Hän oli Suomen Sisun sihteeri vuosina 2003–2004, puheenjohtaja 1998–2002 ja 2005–2007 sekä varapuheenjohtaja 2008.


title: Teemu Lahtinen

text: Lahtinen pitää yhtenä merkittävimpänä yhteiskunnallisena saavutuksenaan ”poliittisen ilmapiirin vapautumista” ja isänmaallisuuden ja maahanmuuttokritiikin nostamista keskeisiksi valtakunnallisiksi keskustelunaiheiksi.


title: Teemu Lahtinen

text: Lahtinen on kertonut olleensa ”yhteiskunnallisesti orientoitunut” jo lapsena. Hän omaksui lapsena isänmaallis-oikeistolaisen arvomaailman lukemalla tietokirjoja ja erityisesti maailmanhistoriaa. Hän on kertonut kokeneensa poliittisen heräämisensä vuonna 1992, kun -lehtinen sai hänet kiinnostumaan politiikasta.


title: Teemu Lahtinen

text: Lahtinen liittyi Isänmaalliseen Kansallis-Liittoon (IKL) vuonna 1993 ja alkoi toimia siinä aktiivisesti vuodesta 1996 lähtien. Tällöin hän edusti IKL:ää Pariisissa Kansallisen rintaman järjestämässä tapahtumassa, jonka jälkeen hänet valittiin järjestön hallitukseen. Lahtisesta tuli vähitellen järjestön Hämeenlinnan osaston keskeisiä henkilöitä ja hän toimi useita vuosia osaston sihteerinä. Hän oli vuosina 1995–1998 yksi harvoja IKL:n näkyviä nuoria tekijöitä. Lahtisesta tuli IKL:n nuorisojärjestön Sinimustain Liiton sihteeri ja yhteyshenkilö. Suunnitelmista huolimatta nuorisojärjestö järjesti vain yhden leirin. Sinimustain Liitto rekisteröitiin yhdistyksenä vuonna 1997, mutta Lahtisen mukaan kyse oli vain ehdotuksista ja ”todellisuudessa sellaista järjestöä ei ole edes ollut”.


title: Teemu Lahtinen

text: Lahtinen kävi edustamassa järjestöä ulkomailla, mutta turhautui, kun varsinaista toimintaa ei saatu aikaan. Keväällä 1998 hän alkoi myös IKL:ssä toimineen ystävänsä Jura Jukolan kanssa suunnitella uutta järjestöä. Kesällä IKL julistautui puolueeksi ilman oikeusministeriön tunnustusta. Lahtisen mukaan ministeriö oli hävittänyt järjestön keräämiä kannattajakortteja ja antanut epävirallisesti ”ymmärtää, että sillä nimellä ei koskaan merkitä puoluetta rekisteriin”. Syksyllä 1998 Lahtinen osallistui viimeisen kerran IKL:n kokoukseen ja marraskuussa hän oli mukana perustamassa Suomen Sisua.


title: Teemu Lahtinen

text: Mikko Mikonmaa, joka on omien sanojensa mukaan kiinnostunut ”valtavirtanäkemyksiä kyseenalaistavista poliittisista näkemyksistä”, perusti Helsingin Pienelle Roobertinkadulle vuonna 1996 kirjakauppa Burning Booksin. Mikonmaa ja muutama hänen vakioasiakkaansa perustivat Thule-seuran, joka kokoontui keskiviikkoisin. Teemu Lahtinen liittyi seuraan, ja kun IKL hiipui, Thule-seurasta tuli Lahtiselle keskeinen poliittinen foorumi. Hakkapeliittain päivänä 6. marraskuuta 1998 Lahtinen, Jura Jukola, Mikonmaa ja Mika Purjesalo perustivat Suomen Sisun Suomalaisuuden liiton nuorisojärjestöksi. Lahtinen valittiin Suomen Sisun ensimmäiseksi puheenjohtajaksi.


title: Teemu Lahtinen

text: Vuoden 2004 kunnallisvaalien yhteydessä Lahtinen tutustui Perussuomalaisten toimintaan ja liittyi puolueeseen vaalien jälkeen. Vuonna 2006 hän sai ensimmäisen kerran valtakunnallista julkisuutta, kun hän julkaisututti Muhammad-pilapiirrokset.


title: Teemu Lahtinen

text: Lahtinen oli ehdolla vuoden 2007 eduskuntavaaleissa Uudenmaan vaalipiirissä perussuomalaisten listoilla. Hän sai 699 ääntä eikä tullut valituksi. Kunnallisvaaleissa 2008 Lahtinen sai Espoon perusuomalaisista toiseksi eniten ääniä (431). Vuoden 2011 eduskuntavaaleissa Lahtinen sai 2 024 ääntä, muttei tullut valituksi. Hän oli yksi Jussi Halla-ahon ennen vaaleja suosittelemista niin sanotulle ”Halla-ahon listalle” kuuluneista ehdokkaista. Vuoden 2012 kunnallisvaaleissa hän uusi paikkansa 538 äänellä. Vuoden 2015 eduskuntavaaleissa hän sai 2 133 ääntä eikä tullut valituksi. Halla-aho oli näidenkin vaalien alla suositellut Uudenmaan vaalipiiristä Lahtista, jonka hän kuvaili olevan ”iästään huolimatta – – maahanmuuttokriittisen liikkeen grand old man”.


title: Teemu Lahtinen

text: Lahtinen on kotoisin Hämeenlinnasta. Hän on asunut Espoossa vuodesta 1998 lähtien. Hänellä on tytär.


title: Teemu Lahtinen

text: Ammatiltaan Lahtinen on ATK-suunnittelija. Lahtisen mukaan hänen poliittinen aktiivisuutensa vaikutti Muhammad-pilapiirrosjupakan aikaan hänen työnantajaansa, minkä vuoksi Lahtinen joutui muun muassa myöhemmin peräämään palkkasaataviaan. Lahtinen harrastaa ammuntaa. Hän liittyi partioon koululaisena. Lahtisen mukaan partio loi hänen arvoperustansa ja vaikka hän ei ole enää partiotoiminnassa mukana, hän määrittelee itsensä yhä partiolaiseksi.


title: Teemu Lahtinen

text: Tammikuussa 2019 uutisoitiin Lahtisen saaneen syytteen kiihottamisesta kansanryhmää vastaan Espoon käräjäoikeuteen. Lahtisen itsensä mukaan koskee Twitterissä julkaisemia twiittejä.


title: Giuseppe Coluccio

text: Giuseppe Coluccio (s. 12. huhtikuuta 1966) on italialaisen rikollisjärjestön 'Ndranghetan jäsen. Hän oli etsintäkuulutettuna vuodesta 2005, ja hänet saatiin kiinni 7. elokuuta 2008 Torontossa Kanadassa.


title: Giuseppe Coluccio

text: Coluccio oli vielä lapsi, kun hänen isänsä surmattiin 'Ndrangheta-klaanien välisessä sukuriidassa. Hänet pidätettiin ensimmäisen kerran 1991, ja syynä olivat huumekauppa ja laiton kauppaaminen.


title: Giuseppe Coluccio

text: Vuodesta 2005 Coluccio oli ollut karkulaisena saatuaan syytteet huumekaupasta. Samassa yhteydessä Italian poliisi pidätti 30 henkilöä ("Operaatio Nostromo"), joihin kuului myös Giuseppen veli Salvatore Coluccio.


title: Giuseppe Coluccio

text: 7. elokuuta 2008 Coluccio pidettiin kauppakeskuksen pihalla Ontarion Markhamissa, joka sijaitsee Toronton pohjoispuolella.


title: Giuseppe Coluccio

text: Coluccion pidätys oli osa Yhdysvalloissa, Meksikossa ja Italiassa tehtyä isompaa operaatiota, joka tunnettiin myös nimellä Operaatio Solare. Tarkoituksena oli saada kuriin huomattava määrä huumeiden tuontia Kolumbiasta Yhdysvaltoihin ja Eurooppaan. Operaatiossa otettiin kiinni 200 henkilöä syyskuussa 2008. Joukossa oli kuusitoista henkilöä Aquiona-Coluccio-klaanista. Heidät tunnistettiin ja pidätettiin New Yorkissa ja Calabriassa.


title: Reikä seinässä

text: Reikä seinässä oli Nelosella sunnuntaisin esitettävä kilpailuohjelma, jossa kaksi kolmehenkistä julkkisjoukkuetta kilpaili toisiaan vastaan. Tavoitteena oli läpäistä joka kierroksella yhä vaikeammaksi muuttuva ja kohti liikkuva seinä, jossa on ihmisen muotoinen aukko erilaisissa asennoissa. Jos seinää ei ehdi läpäisemään ajoissa, se työntää kilpailijan hänen takanaan olevaan vesialtaaseen. Ohjelman juontajana toimi Mari Kakko.


title: Reikä seinässä

text: Formaatti on alun perin lähtöisin Japanista nimellä Brain Wall.


title: Reikä seinässä

text: Pelissä on jokaisella kolmella kierroksella erilainen tehtävä. Ensimmäisellä kierroksella molempien joukkueiden kilpailijat yrittävät päästä läpi seinästä yksitellen. Toisella kierroksella yksi joukkueesta menee selin seinää vasten, eikä hän saa katsoa takanaan lähestyvää seinää. Muiden joukkueen jäsenten on ohjattava hänet oikeaan asentoon. Tätä kutsutaan sokkoseinäksi. Kolmannella kierroksella tuplaseinässä kaksi joukkueen jäsentä yrittävät päästä yhdessä läpi seinästä ja kolmannella kierroksella triplaseinästä koko joukkue. Viimeisellä kierroksella muiden kierrosten voittajajoukkue koittaa mennä läpi megaseinästä erilaisissa puvuissa. Pelissä parhaat pisteet suorituksista saanut joukkue voittaa.


title: Tau (täsmennyssivu)

text: Tau voi tarkoittaa seuraavia asioita:


title: Harry Ackerman

text: Harry Ackerman (17. marraskuuta 1912 Albany, New York, Yhdysvallat – 3. helmikuuta 1991 Burbank, Kalifornia) oli yhdysvaltalainen televisiotuottaja.


title: Harry Ackerman

text: Dartmouth Collegesta vuonna 1935 valmistunut Ackerman tuli vuonna 1948 CBS:lle tuottajaksi ja ohjelmasuunnittelun varajohtajaksi, ja hän oli mukana tuottamassa muun muassa televisiosarjoja "Lucy ja minä" ja "Gunsmoke". 1956 Ackerman perusti Ticonderoga Productionsin, joka loi muun muassa "Leave It to Beaver" -televisiosarjan.


title: Harry Ackerman

text: Ackerman sai kaksi Emmy-palkintoa, ja vuonna 1985 hän sai tähden Hollywood Walk of Famelle.


title: Veriuloste

text: Veriuloste jaetaan lääketieteessä pääsääntöisesti kahteen lajiin:Uloste saattaa olla veristä myös peräpukamien tai peräsuolen haavaumien takia.


title: Veriuloste

text: Joskus ulosteen veri on okkulttia eli piilossa. Okkultin veren määrittämistä voidaan hyödyntää esimerkiksi suolistosyövän seulonnassa.


title: Tau (alkeishiukkanen)

text: Tau (τ) on leptoneihin kuuluva alkeishiukkanen. Muiden leptoneiden tavoin taun spin-luku on 1/2, sähköinen varaus -1 e eikä se reagoi vahvaan vuorovaikutukseen. Tau on leptoneista raskain, sen massa on noin 17-kertainen myonin massaan nähden. Lisäksi tau on epästabiili.


title: Tau (alkeishiukkanen)

text: Tau havaittiin epäsuorasti ensimmäisen kerran vuosina 1974–1977 SLAC:ssa SPEAR-kiihdyttimellä Martin Lewis Perlin työryhmän suorittamissa elektroni-positroni-hiukkastörmäytyksissä, joissa havaittiin ja pystyttiin erottelemaan leptonit, hadronit ja fotonit. Tuolloin törmäytyskokeissa huomattiin, että osa hiukkasista jäi havaitsematta. Tämä päätelmä tehtiin energian ja liikemäärän säilymislakien avulla, ja tehtiin oletus, että havaitsemattomat hiukkaset olivat tau ja antitau. Martin Lewis Perl sai taun löytämisestä vuonna 1995 Nobelin palkinnon.


title: Tau (alkeishiukkanen)

text: Tau voi hajota joko kevyemmiksi leptoneiksi reaktioissa formula_1, formula_2 tai muuttua kevyiksi hadroneiksi ja taun neutriinoksi.


title: SLAC

text: SLAC National Accelerator Laboratory on vuonna 1962 perustettu Stanfordin yliopiston yhteydessä toimiva hiukkaskiihdytinlaboratorio Kaliforniassa Yhdysvalloissa. SLAC keskittyy muun muassa alkeishiukkasten kokeelliseen ja teoreettiseen tutkimukseen sekä tuottaa röntgensäteilyä synkrotroni- ja vapaalelektronilaser-lähteillään materiaalitutkimuksen tarpeisiin.


title: SLAC

text: SLACin joulukuussa 1991 avattu WWW-sivusto oli ensimmäinen Pohjois-Amerikassa.


title: SLAC

text: SLACiin on rakennettu 10 metriä maan alle 3,2 km pitkä lineaarinen kiihdytin SLC, joka saatiin valmiiksi vuonna 1989. Kiihdytinputki koostuu kuparilevyistä ja -sylintereistä, joissa kiihdytetään elektroneita ja positroneita klystroneista tulevien korkeaenergiaisten mikroaaltojen avulla. Kiihdytin pystyy tuottamaa elektroni- ja positronisuihkuja 50 GeV:n suihkuenergioilla. SLC:llä on tuotettu korkeaenergiaisessa elektroni-positroni-törmäytyksessä Z-mittabosoneita. Nykyään SLC:tä käytetään PEP-II:n esikiihdyttimenä. Kolmasosa alkuperäisestä lineaarikiihdyttimestä mahdollistaa röntgensäteilyä tuottavan vapaaelektronilaser Linac Coherent Light Sourcen (LCLS) toiminnan.


title: SLAC

text: SLACiin on rakennettu myös kaksi ympyränmuotoista törmäytintä, 1970-luvulla valmistunut SPEAR ja 1980-luvulla valmistunut PEP, joka on ympärysmitaltaan 2,2 km. PEP:iä on uudistettu siten, että se koostuu nykyään hiukkasia eri energioilla kiihdyttävästä kahdesta renkaasta ja kiihdytin uudelleennimettiin PEP-II:ksi.


title: Etelänseppäkotinga

text: Etelänseppäkotinga ("Procnias nudicollis") on Etelä-Amerikassa tavattava kotingoihin kuuluva vaarantunut varpuslintu. Se on Paraguayn kansallislintu.


title: Etelänseppäkotinga

text: Kooltaan etelänseppäkotinga on noin 26–28 cm. Koiras on täysin valkoinen lukuun ottamatta päässä silmienympärystä ja kurkkua, joissa näkyy paljas turkoosinvärinen nahka. Naaras on selästään oliivinvihreä. Pään sivut ja viiru päälaella ovat tummemmat. Kurkku on valkoviiruinen. Naaraspuolisen etelänseppäkotingan vatsa on väriltään vaaleankeltainen ja ruskeaviiruinen. Koirasta ei voi sekoittaa mihinkään muuhun alueella elävään lajiin. Naaras on suurikokoisempi kuin oranokka ("Oxyruncus cristatus"), jonka erottaa myös nokastaan. Partaseppäkotingan naaras ("Procnias averano") muistuttaa etelänseppäkotingan naarasta, mutta sen päälaen viiru on vaaleampi. Hyvä tuntomerkki on lajin äänet, jotka ovat metallimaisia kolahduksia


title: Etelänseppäkotinga

text: Etelänseppäkotingaa tavataan itäisestä Brasiliasta, Koillis-Argentiinasta ja Paraguayn itäosista. Laji elää trooppisissa ja subtrooppisissa kosteissa metsissä aina 1 150 metrin korkeuteen merenpinnasta. Brasiliassa lajin on havaittu muuttavan maan sisällä, mutta vastaavaa käyttäytymistä ei ole tavattu lajin muilla esiintymisalueilla.


title: Etelänseppäkotinga

text: Etelänseppäkotingat syövät pääasiassa hedelmiä.


title: Etelänseppäkotinga

text: Etelänseppäkotingan kannan kooksi arvioidaan 2 500–10 000 yksilöä. Lajin kanta on vähentynyt metsänhakkuiden vuoksi. Lisäksi etelänseppäkotingaa pyydystetään häkkilinnuiksi erityisesti Brasiliassa. Nykyään lajin elinympäristöjä uhkaavat suuresti kaupungistuminen ja teollisuuden ja maanviljelysalueiden lisääntyminen.


title: M9

text: M9 voi viitata muun muassa seuraaviin kohteisiin:


title: New Moon

text: New Moon voi tarkoittaa ainakin seuraavia:


title: Takifugu

text: Takifugu on pallokalojen suku, johon kuuluu noin 25 lajia. Nämä ja jotkin lähisukujen kalat tunnetaan Japanissa nimellä fugu, ja ne ovat japanilaisten ja lähiseudun asukkaiden himoamaa ruokaa, vaikka kaikkien lajien tietyissä elimissä on varallista tetrodotoksiini-hermomyrkkyä. "Takifugu"-suvussa ruokakalalajeja on yksitoista. Tunnetuin on "Takifugu rubripes", muita ruokakalalajeja ovat "T. porphyreus", "T.pardalis" ja "T. vermicularis".


title: Takifugu

text: Kaikki suvun lajit elävät merivedessä, mutta ainakin kaksi, "Takifugu obscurus" ja "Takifugu ocellatus", käyvät kutemassa joessa makeassa tai murtovedessä. Niiden poikaset vaeltavat mereen noin vuoden ikäisinä.


title: Takifugu

text: Kauniin vihreä-oranssi-mustaraitaista sormuspallokalaa ("Takifugu ocellatus") näkee useimmin murtovesiakvaarioissa. Myös joitakin muita takifugu-lajeja on joskus pidetty akvaariokaloina.


title: Courtney Shealy

text: Courtney Amanda Shealy (s. 12. joulukuuta 1977 Columbia, Etelä-Carolina) on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauinti- ja sekauintiviesteistä Sydneyn kesäolympialaisissa 2000. Shealy tosin ui sekauintiviestissä vain alkuerissä, mutta sai silti kultaa, kun Yhdysvaltain joukkue voitti matkan loppukilpailun. Uransa aikana Shealy voitti myös kaksi MM-mitalia sekä kolme mitalia Pan-Amerikan kisoista.


title: Courtney Shealy

text: Shealy on 191 senttimetriä pitkä ja painoi urallaan 72 kilogrammaa.


title: Kluuviflada

text: Kluuviflada eli kluuvi eli glojärvi on flada, joka maankohoamisen vuoksi saa vettä vain sateesta tai meriveden noustessa korkealle.


title: Kluuviflada

text: Runsaan eliökunnan ansiosta kluuvifladoilla on usein lintutorneja ja niillä harrastetaan kalastusta.


title: Kevin Seeldraeyers

text: Kevin Seeldraeyers (s. 12. syyskuuta 1986 Boom) on belgialainen maantiepyöräilijä. Hän edusti ammattilaisurallaan belgialaista Quick Step-joukkuetta 2007–2011, kazakstanilaista Astana Teamia 2012–2013, belgialaista Wanty - Groupe Gobert -tallia 2014 ja turkkilaista Torku Şekersporia 2015.


title: Kevin Seeldraeyers

text: Seeldraeyers sijoittui nuorena viidenneksi Georgian ympäriajossa 2007. Vuoden 2009 Pariisi–Nizzassa hän oli seitsemäs ja voitti nuorten kilpailun. Saman vuoden Italian ympäriajossa hän voitti nuorten kilpailun ja sijoittui kokonaiskilpailussa kymmenenneksi. Italian ympäriajossa 2011 hän oli 18. etapilla kolmas. Hän voitti Itävallan ympäriajossa 2013 ensimmäisen ja toisen etapin. Kokonaiskilpailussa hän sijoittui kolmanneksi ja voitti sekä piste- että mäkikirikilpailun.


title: Aviaario

text: Aviaario on linnuille rakennettu suurikokoinen häkki tai huone, jossa linnut voivat lennellä vapaasti.


title: Aviaario

text: Aviaarioita voi olla monen kokoisia. Isot linnut, kuten päiväpetolinnut, vaativat aviaarion, jonka pohjapinta-ala on satoja tai tuhansia neliömetrejä ja korkeus kymmenenenkin metriä. Pienille varpuslinnuille aviaarioksi riittää muutaman kymmenen neliömetrin lattia-ala ja 3–4 metrin korkeus. Aviaarion seinät voivat olla pienisilmäistä metalliverkkoa, lasia tai kirkasta muovilevyä. Sisustuksena pitää olla eläviä tai kuolleita puita tai istumaoksia, mielellään myös vihreitä kasveja, lahoavia kantoja tai pökkelöitä sekä ruoka- ja juoma-astioita. Aviaario voi olla joko kokonaan ulkona tai sisällä tai osittain molemmissa tiloissa.


title: Aviaario

text: Aviaarioita on lähinnä eläintarhoissa. Ensimmäinen suuri aviaario rakennettiin 1880 Rotterdamin eläintarhaan (Diergaarde Blijdorp). Joihinkin suuriin aviaarioihin on rakennettu polkuja, joilla ihmiset voivat kävellä ja tarkkailla lintuja. Ranskalaisella lintutieteilijällä Jean Théodore Delacourilla oli aikoinaan maailman hienoin yksityinen aviaario Normandiassa. Aviaariossa linnut ovat vankeina kuten häkeissäkin, mutta niiden elämä on vapaampaa ja virikkeellisempää.


title: Ketunsara

text: Ketunsara ("Carex vulpina") on lähes koko Euroopassa tavattava sarakasvi. Suomessa se on rauhoitettu ja erittäin uhanalainen.


title: Ketunsara

text: Ketunsara on mätästävä ja sen teräväsärmäiset varret kasvavat 30–100 senttimetriä korkeiksi. Varsien tyvitupet ovat tummanruskeita, lopuksi säikeiksi hajoavia. Ketunsaran lehdet ovat kähes varren pituisia, kapeita ja kirkkaanvihreitä. Alimman tähkän tukilehti on lyhyt tai se puuttuu kokonaan. Kukinto on 3–7 cm pitkä, vaalean- tai tummanruskea, epäsäännöllinen ja monitähkäinen. Hedekukat sijaitsevat tähkän kärjessä ja emikukat sen tyvessä. Tumman punaruskeat tähkäsuomut ovat teräviä ja kalvolaitaisia. Pullakot ovat ruskeita, litteän munanmuotoisia ja suuota syvälovinen. Ketunsara kukkii kesäkuussa. Laji muistuttaa läheisesti revonsaraa ("C. otrubae").


title: Ketunsara

text: Ketunsaraa tavataan lähes koko Euroopassa ja paikoitellen myös Aasiassa. Pohjoismaissa laji esiintyy äärirajoillaan. Suomessa ketunsaran arvellaan olevan muinaistulokas. Alkuperäisenä lajia on tavattu ainoastaan Ahvenanmaalta ja Varsinais-Suomesta Pöytyältä. Lisäksi satunnaisesiintymiä tunnetaan eri puolelta maata, muun muassa Helsingistä. Ketunsara on myös sotatulokas.


title: Ketunsara

text: Suomessa ketunsara kasvaa yleensä ojanvarsilla. Sitä voi tavata myös kosteilla niityillä, pensaikoissa ja lehtokorvissa. Sotatulokkaana ketunsaraa on tavattu myös satamissa ja varastopaikoilla.


title: Kuusamonnokkasara

text: Kuusamonnokkasara ("Carex lepidocarpa" subsp. "jemtlandica") on Fennoskandiassa harvinaisena kasvava sarakasvi. Kuusamonnokkasara on Suomessa rauhoitettu.


title: Kuusamonnokkasara

text: Kuusamonnokkasara on mätästävä ja kasvaa 15–50 korkeaksi. Sen varret ovat pystyjä ja varsien tyvitupet vaaleanruskeita. Vaaleanvihreät, kapeat lehdet ovat tavallisesti puolet varren pituudesta. Alimman tähkän tukilehti on selvästi kukintoa pidempi. Hedetähkä on lyhytperäinen tai perätön. Emitähkiä on 1–2. Pullakoiden suuodat ovat tähkän tyvelläkin usein ylöspäin tai sivulle suuntautuneita ja lähes hampaattomia. Kuusamonnokkasara kukkii Suomessa kesä-heinäkuussa.


title: Kuusamonnokkasara

text: Kuusamonnokkasara kuuluu hankalasti määriteltävään keltasarojen ryhmään, jonka lajit risteytyvät hyvin herkästi keskenään. Suomessa tähän ryhmään kuuluvat kuusamonnokkasaran lisäksi hostinsara ("C. hostiana"), keltasara ("C. flava"), etelännokkasara ("C. lepidocarpa" subsp. "lepidocarpa"), lännenhernesara ("C. demissa") ja hernesara ("C. viridula").


title: Kuusamonnokkasara

text: Kuusamonnokkasara on kotoperäinen, Pohjois-Euroopan sararotu, jota on joskus pidetty myös omana lajinaan. Sitä kasvaa ainoastaan Norjassa, Ruotsissa, Suomessa ja Karjalan tasavallassa Venäjällä. Suomessa kuusamonnokkasaraa tavataan nimensä mukaisesti pääasiassa Kuusamosta. Sitä on tavattu myös Sallasta, Hyrynsalmelta ja Suomussalmelta.


title: Kuusamonnokkasara

text: Kuusamonsara on kalkinvaatija, joka kasvaa vain lettosoiden väli- ja rimpipinnoilla. Sen kanssa samankaltaisilla kasvupaikoilla viihtyy myös keltasara, jonka kanssa se yleisesti myös risteytyy. Kuusanmonnokkasaran suurimpia uhkia ovat suojelualueiden ulkopuolella olevien soiden ojittaminen.


title: Kevin Carter

text: Kevin Carter (13. syyskuuta 1960 Johannesburg – 27. heinäkuuta 1994) oli eteläafrikkalainen lehtivalokuvaaja. Maaliskuussa 1993 Carter otti lähellä Ayodin kylää Etelä-Sudanissa valokuvan nälkää näkevästä pikkutytöstä ja korppikotkasta. Valokuva myytiin "The New York Timesille", jossa se julkaistiin 26. maaliskuuta 1993. Sadat huolestuneet lukijat ottivat välittömästi yhteyttä lehteen, koska halusivat tietää selvisikö tyttö. Valokuva julkaistiin useissa sanomalehdissä ympäri maailman.


title: Kevin Carter

text: 12. huhtikuuta 1994 New York Timesin ulkomaankuvien päätoimittaja Nancy Buirski soitti Carterille ja ilmoitti tämän voittaneen valokuvallaan Pulitzer-palkinnon. Keskiviikkoiltana 27. heinäkuuta 1994 henkisistä sekä taloudellisista ongelmista kärsinyt Carter teki Braamfonteinspruit-joen rannalla autossaan pakokaasulla itsemurhan.


title: Kevin Carter

text: Walesilaisen rockyhtye Manic Street Preachersin vuoden 1996 albumilla "Everything Must Go" on myös singlenä julkaistu kappale ”Kevin Carter”. Dan Krauss on ohjannut ja tuottanut Carterin elämästä vuonna 2005 Oscar-ehdokkuuden saaneen dokumentin "The Death of Kevin Carter: Casualty of the Bang Bang Club". ”The Bang Bang Club” oli neljän eteläafrikkalaisen valokuvaajan ryhmä, jonka jäsen Carter oli.


title: Sarah Geronimo

text: Sarah Asher Tua Geronimo (s. 25. heinäkuuta 1988) on filippiiniläissyntyinen laulaja ja näyttelijä. Hän on voittanut SM Cinemas -ketjun Box-Office Queen -palkinnon vuonna 2008.


title: Sarah Geronimo

text: Sarah Geronimo syntyi kolmantena lapsena Delfin Geronimolle. Sarahilla on kolme sisarusta: häntä vanhemmat Johna Rizzie ja Sunshine Grace ja nuorempi Ezekiel Gabriel.


title: Sarah Geronimo

text: Geronimon ensimmäinen lavaesiintyminen tapahtui erään kauppakeskuksen show’ssa hänen ollessaan kaksivuotias. Hän lauloi laulun "Pasko Na Naman" Pinky Marquezin ja Richard Reynoson kanssa. Hänestä tuli osa lapsishow'ta, "Pen-pen de Sarapen".


title: Sarah Geronimo

text: 1. maaliskuuta 2003 hän osallistui Regine Velasquezin juontamaan laulukilpailuun "Star For A Night". Geronimo voitti kilpailun pääpalkinnon kappaleellaan "To Love You More". Hän voitti levytyssopimuksen "Viva Artist Agency"n kanssa ja rahapalkinnon.


title: Sarah Geronimo

text: Vuonna 2004 Sarah Geronimo allekirjoitti näyttelijänsopimuksen ohjelmaan "Sarah, The Teen Princess". Hänestä tuli myös musiikkiesiintyjä ohjelmaan "ASAP". Vuonna 2005 Star Cinema -elokuvan tunnuskappaleen "Can This Be Love". Hänestä tuli myös osa teineille suunnattua ohjelmaa "Kiling Ako". Kesällä 2005 Geronimo osallistui US Tour of Pinoy Idols: Return Of The Champions, jota pidettiin valituissa kaupungeissa kahden kuukauden ajan.


title: Sarah Geronimo

text: Vuonna 2008 Sarah näytteli ABS-CBN:n saippuasarjassa, "Bituing Walang Ninging", aloittelevaa laulajaa nimeltä Dorina Pineda. Hän julkaisi myös sarjan soundtrackin.


title: Sarah Geronimo

text: Geronimon debyyttielokuva "A Very Special Love" julkaistiin 30. heinäkuuta 2008. Se tuotti yli 180 miljoonaa pesoa. Hän levytti myös oman version kappaleesta "A Very Special Love" elokuvaa varten. Helmikuussa 2009 Sarah näyttelee kyseisen elokuvan jatko-osassa "You Changed My Life". Kuvaukset aloitettiin marraskuussa 2008 ja elokuva ilmestyi teattereihin ystävänpäivänä 2009.


title: Sarah Geronimo

text: "Star For A Night" -kilpailun jälkeen Sarah Geronimo esiintyi GMA Networkin ohjelmissa, kunnes sai sopimuksen ABS-CBN:ltä.


title: Sarah Geronimo

text: Vuoden 2003 syyskuussa Geronimo julkaisi debyyttialbuminsa "Popstar: A Dream Come True". Albumi ansaitsi seitsenkertaista platinaa myyden yli 350 000 kopiota. Samana vuonna hän esitti ensimmäiset soolokeikkansa Music Museumissa. Albumilta julkaistiin kolme singleä: "Forever's Not Enough", "To Love You More" ja "Sa Iyo". Marraskuussa 2004 hän julkaisi toisen albuminsa nimeltään "Sweet Sixteen". Albumi tavoitti kolmen platinalevyn rajan myyden 150 000 kopiota. Albumin ensimmäinen single oli "How Could You Say You Love Me". Ensimmäisen suuren soolokonsertin hän esitti Arenta Colosseumilla. Viva Records nauhoitti live-DVD-albumin kiertueesta ja julkaisi sen nimellä "The Other Side: Live Album". Levy myi platinaa.


title: Sarah Geronimo

text: Geronimon kolmas studioalbumi "Becoming" julkaistiin elokuussa 2006, ja hän jatkoi esiintymistä maailmanlaajuisesti konserteilla Alaskassa, Taiwanissa, Kanadassa ja Dubaissa. Hän piti myös "The Other Side Us Tour" -kiertueen San Diegossa, Hanfordissa, Los Angelesissa, San Franciscossa, Chicagossa, Honolulussa, Mauilla, Washington DC:ssä ja Atlantic Cityssä.


title: Sarah Geronimo

text: Ennen viidettä albumiaan Geronimo julkaisi neljäntenä singlenään kappaleen "I'll Be Here". Albumilleen "Just Me" hän nauhoitti yhdessä Backstreet Boys -yhtyeen Howie Doroughin kanssa kappaleen "I'll Be There".


title: For the Fans

text: Backstreet Boys "For The Fans" on Backstreet Boysin kolmen EP:n sarja, jonka julkaisi Burger King elo- ja lokakuussa 2000.


title: Kielisukulaisuus

text: Kielisukulaisuus määritellään kielihistoriassa niin, että samasta kantakielestä polveutuvat kielet ovat sukukieliä. Esimerkiksi suomen ja viron oletetaan kehittyneen kantasuomesta, ja vastaavasti esimerkiksi englanti ja saksa ovat kehittyneet kantagermaanista. Kaikki ne kielet, jotka ovat sukua keskenään, muodostavat kielikunnan.


title: Alenia Aeronautica

text: Alenia Aeronautica S.p.A. on italialainen lentokonetehdas, joka on italialaisen Finmeccanican täysin omistama tytäryhtiö.


title: Alenia Aeronautica

text: Alenia Aeronautica perustettiin vuonna 1990, kun Aeritalia yhdistettiin Selenian kanssa. Sen toimipaikka on Rooma. Yhtiötä johtaa Giorgio Zappa. Yhtiö on rekisteröity Napoliin.


title: Alenia Aeronautica

text: Yhtiö on patnerina Eurofighter Typhoon rakentamiskonsortiossa eli Eurofighter GmbH:ssa. Aiemmin se (tai sen edeltäjä) oli konsortiossa, joka kehitti Panavia Tornadon. Yhtiön päätuote on eri lentokonerakenteiden valmistus etenkin Boeingin ja Airbusin lentokoneisiin.


title: Alenia Aeronautica

text: Sen divisioonia ovat: Alenia Aermacchi, Alenia Aeronavali, Alenia Composite ja Alenia SIA. Aeronavali huoltaa ja modifioi sekä siviililentokoneita että sotilaslentokoneita. Quadrics on Alenia Aeronautican omistama supertietokoneiden tietoliikenteen osia ja ohjelmistoja valmistava yhtiö.


title: Alenia Aeronautica

text: Alenia Aeronautica tekee yhteistyötä mm. seuraavien yritysten kanssa: Boeing, Lockheed Martin, Airbus/EADS, Dassault Aviation ja BAE Systems.


title: Alenia Aeronautica

text: Yhdysvaltain puolustusministeriö on tilannut vuonna 2007 Alenia C-27J kuljetuskoneen Yhdysvaltain ilmavoimien Joint Cargo Aircraftiksi eli yleiskuljetuskoneeksi. Tämä on kahden miljardin dollarin urakka.


title: Alenia Aeronautica

text: Vuonna 2012 yhtiö yhdistyi Aermacchin kanssa Alenia Aermacchi -yhtiöksi.


title: Alenia Aeronautica

text: Omat tuotteet:


title: Alenia Aeronautica

text: Yhteistuotanto:


title: Alenia Aeronautica

text: Yhteinen tuotekehitys


title: Patukkasara

text: Patukkasara ("Carex hartmanii") on Keski-Euroopasta Länsi-Siperiaan levittäytynyt sarakasvi. Suomessa se rauhoitettu ja erityisesti suojeltu.


title: Patukkasara

text: Patukkasara on mätästävä tai yksitäisversoinen ja kasvaa 20–80 senttimetriä korkeaksi. Sen varret ovat pystyjä ja jäykkiä. Varsien tyvitupet tumman punertavia. Lehdet ovat tummanvihreitä, kapeita ja jäykkiä. Patukkasaran kukinto on tavallisesti nuokkuva. Kukinnon tähkät ovat liereitä ("patukkamaisia") tai ylimmät joskus nuijamaisia. Ylemmissä tähkissä on sekä emi- että hedekukkia, alemmissa tähkissä on pelkkiä emikukkia. Tähkäsuomut ovat pullakon pituisia ja tavallisesti hyvin lyhytotaisia. Tähkäsuomun keskellä kulkee leveä vihreä keskisuoni. Patukkasara kuuluu pieneen valeyhtäläistähkäisten sarojen ryhmään. Se muistuttaa läheisesti rantanuijasaraa ("C. buxbaumii" subsp. "buxbaumii") ja lapinnuijasaraa ("C. buxbaumii" subsp. "mutica") Patukkasaralla voi esiintyä harvinaista "Anthracoidea buxbaumii" -nokisientä.


title: Patukkasara

text: Patukkasaran levinneisyysalue ulottuu Keski- ja Itä-Euroopasta Länsi-Siperiaan saakka. Pohjoismaissa sitä esiintyy harvakseltaan Norjan ja Ruotsin eteläosissa sekä Tanskan itäosissa. Lajia tavataan myös Baltiassa. Suomessa patukkasaraa tavataan Ahvenanmaalla sekä Manner-Suomessa Lohjalla.


title: Patukkasara

text: Patukkasara on kalkinvaatija, joskin Keski-Euroopassa lajin ei ole havaittu tarvitsevan kalkkia. Patukkasara viihtyy kosteilla niityillä, rannoilla, lettosoiden reunuksilla ja ojissa. Sille on tyypillistä isot kasvustot. Patukkasaraa uhkaavat sen kosteiden elinpaikkojen ojitukset, pellonraivaus ja laidunnuksen loppumisen seurauksena umpeenkasvu.


title: Jürg Röthlisberger

text: Jürg Röthlisberger (s. 2. helmikuuta 1955) on sveitsiläinen judoka, olympiavoittaja.


title: Jürg Röthlisberger

text: Röthlisberger saavutti olympiapronssia 1976 Montrealista 93 kilogramman painoluokasta. Neljä vuotta myöhemmin Moskovan olympialaisissa hän voitti kultamitalin 86-kiloisten sarjassa.


title: Jürg Röthlisberger

text: EM-kilpailuista Röthlisberger voitti 86 kilogramman sarjassa kultaa vuonna 1979 Brysselissä. Lisäksi hän saavutti EM-hopeaa vuonna 1977 ja EM-pronssia vuonna 1978. Sveitsin mestaruuden hän voitti urallaan neljästi.


title: Black & Blue Tour

text: Black & Blue Tour -kiertue oli maailmanlaajuinen Backstreet Boys-poikabändin kiertue joka alkoi vuonna 2001. Ensimmäinen osa kiertuetta alkoi 22. tammikuuta 2001 Yhdysvalloista ja toinen osa 8. kesäkuuta ryhmän kotikaupungista Orlandosta, Floridasta, kiertue kuitenkin keskeytyi A.J.:n kirjauduttua vieroitukseen. Kiertue jatkui 24. elokuuta 2001 Milwaukeesta ja päättyi lokakuun 19. päivä Las Vegasiin. Sen jälkeen pojat jatkoivat kiertuettaan ympärimaailman vuoden 2001 loppuun asti.


title: Black & Blue Tour

text: Kiertueella oli kaksi eri settilistaa, koska A.J.:n vieroituksen aikana monia kiertueen elementtejä muokattiin, mukaan lukien settilista, kappaleiden sovitukset, vaatetus ja sketsit.(Kiertueen viimeisessä esityksessä (Osakassa, Japanissa) ryhmä singlen "Drowning" kappaleen "Shape Of My Heart" jälkeen.)Päiväykset 7. elokuuta - 22. elokuuta lykättiin eteenpäin, lokakuuhun.Päiväykset jatkuu


title: Black & Blue Tour

text: Kiertueen uudet ajat


title: Lontoon olympiastadion

text: Lontoon olympiastadion () on Lontoon Stratfordissa sijaitseva yleisurheilustadion, joka oli vuoden 2012 kesäolympialaisten ja kesäparalympialaisten pääkilpailupaikka. Stadionin yleisökapasiteetti olympialaisissa oli 80 000, tehden siitä väliaikaisesti Britannian kolmanneksi suurimman stadionin Wembley Stadiumin ja Twickenham Stadiumin jälkeen. Maanrakennustyöt stadionin alueella alkoivat vuoden 2007 puolivaiheilla. Varsinaiset rakennustyöt alkoivat virallisesti 22. kesäkuuta 2008, tosin paalutustyöt alkoivat jo neljä viikkoa aiemmin. Rakennustyöt päättyivät 29. maaliskuuta 2011. Stadion tulee isännöimään myös yleisurheilun maailmanmestaruuskilpailuja 2017.


title: Lontoon olympiastadion

text: Stadionista piti tulla jalkapalloseura West Hamin kotikenttä vuodesta 2013 alkaen. Myös jalkapalloseura Tottenham Hotspur FC kilpaili stadionin käytöstä olympialaisten jälkeen. West Ham voitti tarjouskilpailun luvattuaan säilyttää stadionin juoksuradan myös olympialaisten jälkeen. Kansainvälisen yleisurheiluliiton IAAF:n presidentti Lamine Diack kiitteli päätöstä antaa stadion West Hamin käyttöön. Näin stadionilla voidaan järjestää yleisurheilukilpailuja (Timanttiliiga, 2017 MM -kilpailut) myös olympialaisten jälkeen. West Hamin ensimmäinen kausi stadionilla on 2016-2017.


title: Lontoon olympiastadion

text: Stadionin suunnitelma julkaistiin 7. marraskuuta 2007. Suunnittelija Populous on arkkitehtitoimisto, joka on erikoistunut urheilutapahtumapaikkojen ja messukeskusten rakentamiseen sekä suurtapahtumien suunnitteluun. Rakennustyöt kestivät neljä vuotta vuodesta 2007 vuoteen 2011.


title: Lontoon olympiastadion

text: Vuoden 2012 kesäolympialaisissa stadion isännöi avajais- ja päättäjäisjuhlallisuudet sekä yleisurheilukilpailut. Kisojen jälkeen stadionin yleisökapasiiteettia pienennetään 80 000:sta 60 000:een.


title: Lontoon olympiastadion

text: Kesäkuuhun 2009 mennessä stadionin yleisurheilukenttä oli rakennettu entistä syvemmälle. Sen ympärille rakennettiin pysyvä 25 000 istuimen katsomonosa. Tämän "kulhon" päälle rakennettiin teräksestä ja betonista kevytrakenteinen ylempi kerros, johon mahtuu 55 000 katsojaa. Alueen luonnollinen kaltevuus otettiin suunnitelmissa huomioon, ja pukuhuoneet ja lämmittelytilat kaivettiin puoliksi maan alle matalampaan päähän. Vuosina 2013–2015 stadionia muutettiin siten, että katsomot katettiin kokonaan loppuun ja katsojakapasiteetti putosi 60 000:een Rugby unionin 2015 MM-turnausotteluja silmällä pitäen ja West Hamin otteluita 2016 eteenpäin ennakoiden alin katsomo muutettiin Stade de France -tyyliin liikkuvaksi: katsomo sijaitsee juoksuradan päällä ja se voidaan yleisurheilukisoissa "veivata taaksepäin" ja ottaa radat käyttöön.


title: Pavel Churavý

text: Pavel Churavý (s. 22. huhtikuuta 1977 Liberec) on tšekkiläinen yhdistetyn hiihtäjä. Hänen ensimmäinen kautensa maailmancupissa oli kausi 1999–2000, jolloin hän oli kokonaiskilpailun 44:s. Churavý on sijoittunut maailmancupin kokonaiskilpailussa seitsemänneksi kaudella 2009–2010 ja kymmenenneksi kaudella 2008–2009. Hän on ollut urallaan neljä kertaa palkintopallilla: toinen Liberecissä 2002 ja Schonachissa 2010 sekä kolmas Val di Fiemmessä ja Klingenthalissa 2009.


title: Pavel Churavý

text: Arvokilpailuihin Churavý on osallistunut vuodesta 1999 alkaen. Hänen parhaat henkilökohtaiset sijoituksensa MM-kilpailuissa ovat suurmäen Gundersen-kilpailun kahdeksas ja yhteislähtökilpailun 12. sija Liberecissä 2009, normaalimäen Gundersen-kilpailun 12. sija Val di Fiemmessä 2013, sprintin 14. sija Val di Fiemmessä 2003 sekä normaalikilpailun 16. sija Oberstdorfissa 2005. Joukkuekilpailussa hän on parhaimmillaan sijoittunut kuudenneksi Liberecissä 2009. Olympialaisissa Churavý oli Salt Lake Cityssä 2002 sprintissä 15:s, normaalikilpailussa 16:s ja joukkuekilpailussa yhdeksäs, Torinossa 2006 normaalikilpailussa 21:s, sprintissä 31:s ja joukkuekilpailussa kahdeksas sekä Vancouverissa 2010 suurmäen Gundersen-kilpailussa viides, normaalimäen vastaavassa kilpailussa 12:s ja joukkuekilpailussa kahdeksas.


title: Pekka Heikkilä

text: Pekka Heikkilä (s. 9. joulukuuta 1946 Kymi) on entinen suomalainen jalkapalloilija.


title: Pekka Heikkilä

text: Heikkilän pelaajaura pääsarjatasolla alkoi Kotkan Työväen Palloilijoista kaudella 1967. Hän voitti samana vuonna seurassa myös Suomen cupin. Kaudeksi 1970 Heikkilä siirtyi juuri takaisin Mestaruussarjaan nousseen HIFK:n riveihin. Ensimmäinen kausi toi Heikkilälle SM-pronssia. HIFK putosi kauden 1972 päätteeksi ja Heikkilä siirtyi Valkeakosken Hakaan. Hän pelasi seurassa aina vuoteen 1984 asti ja oli mukana voittamassa mestaruutta kaudella 1977 sekä Suomen cupia 1977 ja 1982. Heikkilä pelasi urallaan kaikkiaan 314 pääsarjaottelua, millä hän sijoittuu kaikkien aikojen tilastoissa sijalle 32.


title: Pekka Heikkilä

text: Maajoukkueessa Heikkilä pelasi yhteensä 24 maaottelua.


title: Muhammadkadyr Abdullajev

text: Muhammadkadyr Abdullajev (s. 15. marraskuuta 1973) on uzbekistanilainen ammattilaisnyrkkeilijä ja amatöörien olympiavoittaja.


title: Muhammadkadyr Abdullajev

text: Amatööriurallaan Abdullajev voitti käymistään otteluista 288 ja hävisi 12. Hänen suurimmat saavutuksensa ovat kevyen välisarjan olympiavoitto 2000 Sydneystä, missä hän voitti loppuottelussa Ricardo Williamsin, ja maailmanmestaruus 1999 Houstonista. Abdullajev oli mukana myös 1996 Atlantassa kevyessä painoluokassa, missä hän kärsi kuitenkin tappion avausottelussaan.


title: Muhammadkadyr Abdullajev

text: Abdullajev siirtyi ammattilaiseksi vuonna 2001. Hänen uransa paidattomana alkoi hyvin ja hän voitti kymmenestä ensimmäisestä ottelustaan kahdeksan tyrmäyksellä ja saavutti Philip Holidayta vastaan WBO-liiton intercontintetal-tittelin. Kesäkuussa 2003 hän kärsi tyrmäystappion kamerunilaiselle kehäraakille Emmanuel Clotteylle.


title: Muhammadkadyr Abdullajev

text: Kesäkuussa 2005 Abdullajev pääsi iskemään WBO-liiton maailmanmestaruudesta Miguel Angel Cottoa vastaan, mutta hävisi teknisellä tyrmäyksellä yhdeksännessä erässä. Viimeisessä ottelussaan marraskuussa 2005 Abdullajev hävisi Andri Kotelnikille pisteillä.


title: Neologia

text: Neologia on 1700-luvulla esiintynyt valistuksen aikainen protestanttinen teologinen suuntaus Saksassa. Sille oli ominaista valistuksen uskontokritiikki. Se torjui ajatuksen kolmiyhteisestä Jumalasta ja Kristuksen jumaluudesta ja omaksui deistisen näkemyksen. Se korosti ihmisen mahdollisuutta saavuttaa järjen avulla tietoisuus Jumalan tahdosta. Sitä edelsi vähemmän tiukka wolffilaisuus, ja 1800-luvulla sen seuraajaksi tuli liberaaliteologia.


title: Now or Never

text: Now or Never on Backstreet Boys -poikabändistäkin tutun Nick Carterin ensimmäinen sooloalbumi, joka julkasitiin vuonna 2002. Albumi nousi heti ensimmäisellä viikollaan "Billboard 200" -albumilistalla sijalla 17, myyden yli 70 000 kopiota. Albumi kuitenkin putosi viidenkymmenen parhaan joukosta toisella viikollaan, mutta myi tarpeeksi ansaitakseen kultaa RIAA:lta joulukuussa 2002.


title: Now or Never

text: Albumilta julkaistiin yhteensä kolme singleä, joista mikään ei päässyt Yhdysvaltojen listoille. Ensimmäinen single "Help Me" nousi sijalle 9 "Canadian Singles Chart" -listalla kun taas "I Got You" -kappale ei menestynyt Euroopassa lainkaan.


title: Kortteisen tekojärvi

text: Kortteisen tekojärvi on Lamujoen yläjuoksulla Siikalatvan kunnassa Pohjois-Pohjanmaalla sijaitseva tekojärvi. Sen pinta-ala on 7,0 km². Järven pituus on noin 4,5 km ja suurin leveys noin 1,5 km. Järvi sijaitsee kantatien 88 eteläpuolella lähimmillään noin 3  kilometrin päässä Piippolan taajamasta. Tekojärven säännöstely aloitettiin vuonna 1968. Se on todettu hyväksi kala- ja lintuvedeksi.


title: Godspeed on the Devil’s Thunder

text: Godspeed On The Devil's Thunder on Cradle of Filthin kolmastoista studioalbumi ja kahdeksas täyspitkäksi luokiteltava studioalbumi. Albumi on konseptialbumi, ja kertoo ranskalaisen sarjamurhaaja-aristokraatista Gilles de Raisista.


title: Godspeed on the Devil’s Thunder

text: Albumi nousi Suomen virallisen listan sijalle 24.


title: Val Barker -palkinto

text: Val Barker -palkinto on tunnustus, joka myönnetään olympialaisten nyrkkeilykilpailujen teknisimmälle ottelijalle. Palkinto on nimetty Val Barkerin, kansainvälisen amatöörinyrkkeilyliiton ensimmäisen kunniapuheenjohtajan, mukaan. Rion kisoissa 2016 palkinto jaettiin ensimmäisen kerran kahdelle nyrkkeilijälle, kun naisnyrkkeilijät saivat oman palkinnon.


title: Yamaha YZ 250F

text: Yamaha YZ 250F on yksi japanilaisen Yamaha Corporationin valmistamista 4-tahtisista Motocross -pyöristä.


title: Before the Backstreet Boys 1989–1993

text: Before the Backstreet Boys 1989–1993 on epävirallinen, itsenäisesti julkaistu demoalbumi Backstreet Boys -poikabändin Nick Carterilta. Kappaleet on nauhoitettu vuosina 1989–1993. Kappaleen "Hard To Get" on kirjoittanut Mark J. Dyen Nickille ja tämän laulukumppanille Malia Tuailevalle. Malia laulaa albumilla dueton Nickin kanssa ("Hard To Get") ja soolon kappaleesta "Mansion In Malibu".


title: Kohtalo johtaa meitä

text: Kohtalo johtaa meitä on vuonna 1945 valmistunut Veikko Itkosen ohjaama jännityselokuva.


title: Kohtalo johtaa meitä

text: Ennustaja povaa Sirkalle (Eija Karipää) kamalia kuolemantapauksia ja näyttää olevan aivan oikeassa. Sirkan isäpuoli murhataan piakkoin. ja Sirkkaa epäillään tästä.


title: Kohtalo johtaa meitä

text: Aikalaisarvioissa elokuva sai tylyn tuomion lähes järjestään, joskin myönteisiä puoliakin yritettiin kaivaa esiin, esimerkiksi musiikki ja Eino Katajavuoren ensiesiintyminen. Myöhemmissä esittelyissä elokuva on arvioitu naiivin melodramaattiseksi ja teennäiseksi.


title: Chris Hardwick

text: Chris Hardwick (oik. Christopher Ryan Hardwick, s. 23. marraskuuta, 1971 Louisville, Kentucky) on yhdysvaltalainen näyttelijä, juontaja ja koomikko, joka tuli tunnetuksi juontaessaan MTV:llä esitettyä "Singled Out"-televisiosarjaa vuosina 1995–1998. Hän esiintyi myös vuonna 2008 Comedy Centralilla esitettävässä komediassa "Comedy Central Presents: Hard 'n Phirm", jossa Hardwick esiintyy yhdessä Mike Phirman kanssa komedisessa musiikkiyhtyeessä.


title: Chris Hardwick

text: Televisiossa Hardwick on esiintynyt muun muassa "Pulmusissa", "Isojen poikien leikeissä", "Mad Tv:ssä", "Zoey 101:ssä" ja "CSI:ssä". Hänellä oli myös pieni rooli elokuvassa "Terminator 3 – koneiden kapina". Hardwick on tehnyt äänirooleja animaatioihin "The Batman", "Back at the Barnyard" ja "Chop Socky Chooks". Chris isännöi "Talking Dead" live-televisio keskusteluohjelmaa, jossa puidaan "The Walking Dead" televisiosarjan tapahtumia.


title: Ammunta kesäolympialaisissa 2004 – naisten 25 metrin urheilupistooli

text:
Naisten 25 m urheilupistooli ammuttiin 18. elokuuta. Kilpailun voitti Bulgarian Marija Grozdeva tuloksella 688.2 (585+103.2), joka on uusi finaali olympiaennätys.
Ennen olympialaisten alkua voimassa olleet maailman- ja olympiaennätykset:


title: Suren Nalbandjan

text: Suren Rubenovitš Nalbandjan (s. 3. kesäkuuta 1956 Gegard, Armenian SNT) on venäläinen kreikkalais-roomalaisen tyylin painija, joka edusti aktiiviurallaan kansainvälisellä tasolla Neuvostoliittoa. Kansallisuudeltaan hän on armenialainen.


title: Suren Nalbandjan

text: Nalbandjanin uran parhaimmat vuodet ajoittuivat 1970-luvun jälkipuoliskolle. Ensimmäisissä aikuisten arvokilpailuissaan, 1976 Leningradin EM-kisoissa, hän sijoittui pronssille 62 kilogramman painoluokassa. Saman vuoden heinäkuussa Montrealin olympialaisissa hän voitti kultamitalin 68 kilogramman painoluokassa.


title: Suren Nalbandjan

text: Vuonna 1977 Nalbandjan voitti 68-kiloisten kultamitalin Bursan EM-paineissa. Nalbandjan kilpaili vielä 1980 Moskovan olympialaisissa, missä hän sijoittui neljännelle sijalle.


title: Suren Nalbandjan

text: Juniorina 162 senttimetrin mittainen Nalbandjan saavutti MM-kultaa 1975 ja EM-hopeaa 1974.


title: Eteriani

text: Eteriani (, "Eteri[n tarina]") on georgialainen eeppinen kansanromanssi, joka on säilynyt nykyaikaan noin 70 suullisen proosa- ja runokatkelman muodossa. Teos on alun perin laadittu todennäköisesti 900- tai 1000-luvuilla. Teoksesta on versioita myös georgian lähisukukielillä: mingreliksi, laziksi ja svaniksi.


title: Eteriani

text: "Eteriani" on rakkaustarina, joka kertoo Tuhkimon kaltaisesta Eteri-maalaisneidosta ja prinssi Abesalomista. Pari päättää mennä naimisiin vastoin Abesalomin isän eli kuninkaan tahtoa. Abesalomin hovimies Murman rakastuu myös intohimoisesti Eteriin ja myy sielunsa paholaiselle estääkseen avioliiton toteutumisen. Noituuden avulla hän tekee Eterin sairaaksi ja vakuuttaa prinssille, että vain hänellä on parannuskeino sairauteen. Abesalom luovuttaa Eterin hovipalvelijalleen muttei selviydy erosta ja menehtyy, minkä vuoksi Eteri tekee itsemurhan. Pari haudataan yhdessä, mutta Murman hautaa itsensä elävältä heidän kanssaan. Jopa kuoleman jälkeen hänestä tulee este rakastavaisten onnelle: hänen haudallaan kasvaa pensas, joka erottaa Abesalomin ja Eterin haudoilla kasvavat, toisiaan kohti kurottavat ruusun ja orvokin toisistaan.


title: Eteriani

text: Puhdas kansanversio eepoksesta julkaistiin Georgian lehdistössä ensimmäisen kerran vuonna 1858. Georgialaisen kansatieteilijän Petre Umikašvilin laatima kattavampi julkaisu ilmestyi vuonna 1875. Romanssi inspiroi kirjailija Važa-Pšavelaa (1861-1915) laatimaan runon "Eteri" ja säveltäjä Zakaria Paliašvilia (1871-1933) luomaan klassisen oopperan "Abesalom ja Eteri".


title: Mikko Kokslien

text: Mikko Kokslien (s. 10. maaliskuuta 1985 Lillehammer) on norjalainen uransa lopettanut yhdistetyn hiihtäjä.


title: Mikko Kokslien

text: Kokslien voitti pronssia yhdistetyn joukkuekilpailussa Liberecin MM-kisoissa 2009. Hänen paras henkilökohtainen arvokilpailusijoituksensa on Oslon MM-kisojen 2011 normaalimäen kilpailun kuudes tila. Samoissa kisoissa hän oli mukana pronssia voittaneessa Norjan joukkueessa sekä normaalimäessä että suurmäessä. Falunin 2015 ja Lahden 2017 MM-kilpailuissa hän sai joukkuekilpailussa hopeaa.


title: Mikko Kokslien

text: Kokslien on voittanut urallaan seitsemän maailmancupin osakilpailua: Lillehammerissa joulukuussa 2010, Oberstdorfissa tammikuussa 2012, kahdesti Almatyssa helmikuussa 2012, Ramsaussa joulukuussa 2012, ensimmäisen Chaux-Neuven osakilpailun tammikuussa 2014 ja Lillehammerin toisen osakilpailun joulukuussa 2014. Ensimmäisen palkintosijansa hän saavutti kauden 2008–2009 päätöskilpailussa Vikersundissa oltuaan kolmas. Kokonaispisteissä hän sijoittui kaudella 2010–2011 toiseksi, kaudella 2011–2012 kolmanneksi, kaudella 2012–2013 seitsemänneksi, kaudella 2013–2014 kahdeksanneksi ja kaudella 2014–2015 yhdeksänneksi.


title: Mikko Kokslien

text: Kokslien lopetti urheilu-uransa keväällä 2018.


title: Mikko Kokslien

text: Kokslienin äiti on suomalainen ja hän puhuu sujuvaa suomea.


title: Mitsuru Satō

text: Mitsuru Satō (, s. 21. joulukuuta 1961 Hachirōgata, Akitan prefektuuri) on japanilainen kilpauransa päättänyt vapaapainija, olympialaisten ja Aasian kisojen kultamitalisti.


title: Mitsuru Satō

text: Satōn uran paras saavutus on 52 kilogramman painoluokan olympiakulta Soulista 1988. Hän voitti kultaa myös kaksi vuotta aikaisemmin Soulissa järjestetyissä Aasian kisoissa. MM-kilpailuista 164 senttimetrin mittainen Satō saavutti hopeaa 1986 ja pronssia vuosina 1985 ja 1987. Vuonna 1981 hän voitti kultaa Bukarestissa järjestetyissä universiadeissa. Satōn viimeiset kansainväliset arvokilpailut olivat Barcelonan kesäolympialaiset 1992, joissa hänen sijoituksensa oli kuudes.


title: Mitsuru Satō

text: Myöhemmin Satō toimi Japanin painimaajoukkueen päävalmentajana.


title: John Smith

text: John Smith on seuraavien henkilöiden nimi:


title: Murder by Pride

text: Murder by Pride on kristillisen metalliyhtye Stryperin täyspitkä albumi, joka julkaistiin heinäkuussa 2009. Albumi meni ilmestyttyään Billboard 200 -listalla sijalle 73, kun albumia oli myyty 5900 kappaletta. Robert Sweet ei soita albumilla, koska hän ei päässyt levytyssessioihin perheasioiden vuoksi. Hän kuitenkin soittaa levyn julkaisemista seuraavalla yhtyeen 25-vuotiskiertueella. Ensimmäinen single albumilta, Boston-cover "Peace of Mind", meni sijalle #27 Christianrock.net-sivustolla 24. lokakuuta 2008 ja sijalle 22.helmikuuta 2009. Albumi on tyyliltään lähempänä yhtyeen varhaista materiaalia kuin edellinen albumi Reborn.


title: Murder by Pride

text: 5. toukokuuta alkaen yhtye julkaisi kappaleen kerrallaan iTunesissa aina 21. heinäkuuta saakka. Aina kun uusi kappale oli saatavissa, edellistä kappaletta ei enää pystynyt ostamaan ennen kuin albumi oli julkaistu.